Bukedde Online - Baazizza amaka g'eyakuba muganzi we amasasi n'amutta\nBaazizza amaka g'eyakuba muganzi we amasasi n'amutta\nMuseveni agguddewo ekkolero lya seminti e...\nPOLIISI ekomezzaawo omusajja Suleiman Musoke eyakuba muganzi we amasasi agaamuttirawo n’emutwala mu maka ge okugaaza okusobola okufuna obujulizi obumuluma mu musango gw’obutemu ogumuvunaanibwa.\nOmuserikale ng’atwala Musoke mu kaduukulu ka poliisi e Katwe oluvannyuma lw’okwaza amaka ge. EKIF: ERIA LUYIMBAZI\nKino kiddiridde Musoke eyakukunuddwa poliisi e Rakai gye yabadde yeekukumye okuva lwe yatta muganzi we, Agnes Birabwa nga July 28, 2017 ne bamukomyawo e Kampala okusobola okumunoonyerezaako naddala ku bikwata ku mmundu gye yakozesa mu kukola obutemu buno.\nOmwogezi wa poliisi mu Kampala n’emiriraano, Luke Owoyesigyire yagambye nti Musoke yatwaliddwa mu maka ge okusobola okuzuula ebikwata ku mmundu gye yakozesa okutta Birabwa okumanya oba yagirina mu mikono mituufu.\n“Musoke abadde anoonyezebwa ku by’okutta muganzi we gwe yakuba amasasi omwaka oguwedde. Yakwatiddwa era n’akomezebwawo e Kampala gye yaddiza omusango era okusobola okunoonyereza twamututte mu makage okubaako ebintu bye tuggyayo, “ Owoyesigyire bwe yategeezezza.\nYagambye nti Musoke baasoose kumutwala mu makaage e Kyengera ng’eno gye yasooka okuddukira ng’amaze okukuba Birabwa amasasi ne bazzaako amaka ge amalala e Kawempe ng’eno gye baazuulidde empapula ezikakasa nti emmundu yiye ng’okugifuna yamala kusaba aduumira poliisi y’e Kawempe ne bagimuwa.\nMusoke bwe yabadde ku poliisi e Katwe yakkiriza nti omukazi ye yamukuba amasasi wabula nga kyaliwo mu butanwa kuba baali balwanira emmundu nga kyava ku Nabbona okumuleetera abavubuka bwe baali bagenze okutuula mu nsonga ezaali zibatabudde ezaava ku ssente.\nYagambye nti yakwasa Birabwa obuvunanyizibwa okukuhhaanya ssente ze yali abanja okusobola okusasula amabanja ge yalina kyokka bwe yakomawo okuva e Misiri gye yali agenze okuwummulako n’asanga nga ku akawunti tewali ssente ze yateekako.\nBalabudde abakulembeze ku biriwo Yateegeezezza nti kino kyamuviirako okumusaba basisinkane ewa mulamu we, Zahara Nakanwagi e Makindye wabula olw’obusungu n’okumuleetera abavubuka bamukube, yaggyayo emmundu abakange bamuviire wabula Birabwa n’amugwira n’agezaako okumuggyako emmundu essasi ne limukuba ku mutwe mu butanwa.\nYagasseeko nti okuva lwe yazza omusango guno yasalawo okuddukira e Kammengo ekisangibwa e Rakai embeera ekkakkane oluvannyuma aveeyo addemu okukola wabula abaserikale gye baamukwatidde.


ESSUULA Essuula 2 Essuula 3 Essuula 4 Essuula 5 Essuula 6 Essuula 7 Essuula 8\nYokaana Omubatiza alongoosa oluguudo lwa Mukama\n1 Okusooka kw'enjiri ya Yesu Kristo, Omwana wa Katonda.\n2 Nga bwe kyawandiikibwa mu nnabbi Isaaya nti Laba, nze ntuma omubaka wange mu maaso go, Alirongoosa oluguudo lwo;\n3 Eddoboozi lye ayogerera waggulu mu ddungu nti Mulongoose oluguudo lwa Mukama, Muluŋŋamye amakubo ge;\n4 Yokaana yajja eyabatiza mu ddungu n'abuulira okubatizibwa okw'okwenenya olw'okuggibwako ebibi.\n5 N'ensi yonna ey'e Buyudaaya n'ab'e Yerusaalemi bonna ne bavaayo ne bajja gy'ali ne babatizibwa ye mu mugga Yoludaani nga baatula ebibi byabwe.\n6 Ne Yokaana yayambalanga byoya bya ŋŋamira, n'olukoba lw'eddiba mu kiwato kye, ng'alya enzige n'omubisi gw'enjuki ez'omu nsiko.\n7 N'abuulira ng'agamba nti Ajja ennyuma wange ye ansinga amaanyi, so sisaanira kukutama kutuggulula lukoba lwa ngatto ze.\n8 Nze nababatiza n'amazzi, naye oyo alibabatiza n'Omwoyo Omutukuvu.\n9 Awo olwatuuka mu nnaku ezo Yesu n'ava e Nazaaleesi eky'e Ggaliraaya n'ajja okubatizibwa Yokaana mu Yoludaani.\n10 Amangu ago bwe yava mu mazzi, n'alaba eggulu nga liyulise, n'Omwoyo ng'ali ng'ejjiba ng'akka ku ye:\n11 n'eddoboozi ne lifuluma mu ggulu erigamba nti Ggwe Mwana wange gwe njagala, gwe nsanyukira ennyo.\n12 Amangu ago Omwoyo n'amugobera mu ddungu.\n13 N'amalayo mu ddungu ennaku amakumi ana ng'akemebwa Setaani; n'aba wamu n'ensolo; bamalayika ne bamuweereza.\n14 Awo oluvannyuma Yokaana ng'amaze okuweebwayo, Yesu n'ajja e Ggaliraaya, ng'abuulira enjiri ya Katonda,\n15 ng'agamba nti Ekiseera kituuse, obwakabaka bwa Katonda busembedde, mwenenye, mukkirize enjiri.\n16 Bwe yali ng'ayita ku lubalama lw'ennyanja ey'e Ggaliraaya n'alaba Simooni ne Andereya muganda wa Simooni nga basuula omugonjo mu nnyanja, kubanga baali bavubi.\n17 Yesu n'abagamba nti Mujje muyite nange, ndibafuula abavubi b'abantu.\n18 Amangu ago ne baleka awo emigonjo ne bagenda naye.\n19 Bwe yasemberayo mu maaso katono, n'alaba Yakobo omwana wa Zebbedaayo ne Yokaana muganda we, abo bombi baali mu lyato nga bayunga emigonjo.\n20 Amangu ago n'abayita: ne baleka awo kitaabwe Zebbedaayo mu lyato ng'ali n'abo abakolera empeera, ne bamugoberera\n21 Ne bayingira e Kaperunawumu; amangu ago ku lunaku lwa ssabbiiti n'ayingira mu kkuŋŋaaniro n'ayigiriza.\n22 Ne bawuniikirira olw'okuyigiriza kwe: kubanga yabayigiriza nga ye nnyini buyinza, so si ng'abawandiisi.\n23 Amangu ago mu kkuŋŋaaniro lyabwe mwalimu omuntu aliko dayimooni omubi; n'akaaba\n24 nga agamba nti Otuvunaana ki, Yesu ow'e Nazaaleesi? ozze kutuzikiriza? nkumanyi ggwe, ggwe oli Mutukuvu wa Katonda.\n25 Yesu n'amuboggolera ng'agamba nti Bunira, muveeko.\n26 Dayimooni n'amutaagula n'akaaba eddoboozi ddene n'amuvaako.\n27 Ne beewuunya bonna, ne beebuuzaganya nga bagamba nti kiki kino? okuyigiriza kuggya! alagira n'obuyinza dayimooni ne bamuwulira.\n28 Amangu ago ettutumu lye ne libuna ensi yonna eriraanye Ggaliraaya.\n29 Amangu ago bwe baafuluma mu kkuŋŋaaniro ne bagenda wamu ne Yakobo ne Yokaana mu nnyumba ya Simooni ne Andereya.\n30 Awo nnyina mukazi wa Simooni yali ng'agalamidde ng'alwadde omusujja; amangu ago ne bamubuulira bw'ali:\n31 n'ajja n'amukwata ku mukono n'amugolokosa, omusujja ne gumuwonako, n'abaweereza.\n32 Awo olweggulo, enjuba ng'egudde, ne bamuleetera abalwadde bonna, n'abo abaliko dayimooni.\n33 N'ekibuga kyonna ne kikuŋŋaanira ku wankaaki.\n34 N'awonya bangi abaali balwadde endwadde nnyingi, n'agoba dayimooni bangi n'atabaganya kwogera kubanga baamumanya.\n35 Awo mu makya ennyo, nga bukyali kiro, n'agolokoka n'afuluma n'agenda mu ddungu, n'asabira eyo.\n36 Simooni n'abo abaali naye ne bamugoberera;\n37 ne bamulaba ne bamugamba nti Bonna bakunoonya.\n38 N'abagamba nti Tugende awalala mu bibuga ebiri okumpi mbuulir n'eyo; kubanga ekyo kye nnajjirira.\n39 N'ayingira mu makuŋŋaaniro gaabwe mu Ggaliraaya yonna, ng'abuulira ng'agoba dayimooni.\n40 Omugenge n'ajja gy'ali, ng'amwegayirira ng'amufukaamirira ng'amugamba nti Bw'oyagala, oyinza okunnongoosa.\n41 N'amusaasira n'agolola omukono gwe n'amukwatako n'amugamba nti Njagala; longooka.\n42 Amangu ag ebigenge bye ne bimuwonako n'a longooka.\n43 N'amukuutira nnyo amangu ago n'amusindika\n44 n'amugamba nti Laba tobuulirako muntu; naye genda weeyoleke eri kabona, oweeyo olw'okulongooka kwo Musa bye yalagira okuba omujulirwa gye bali.\n45 Naye n'afuluma, n'asooka okukibuulira ennyo n'okubunya ekigambo, n'okuyinza n'atayinza Yesu okuyingira nat mu kibuga mu lwatu, naye yali bweru mu malungu; ne bajja gy'ali nga bava wonna wonna.\nYesu asonyiwa era awonya akozimbye\n1 Awo ennaku bwe zaayitawo n'ayingira nate mu Kaperuna wumu, ne kiwulirwa ng'ali mu nju.\n2 Ne bakuŋŋaana bangi, n'okugya wo ne batagyawo nate newakubadd mu mulyango: n'ababuulira ekigambo.\n3 Ne bajja abaaleeta omu lwadde akoozimbye nga bamwetisse bana.\n4 Naye bwe baalemwa okumusemberera olw'ekibiina, ne babi kkula waggulu ku nnyumba we yali: ne bawummulawo ekituli ne bamussiza ku kitanda akoozimbye kwe yali agalamidde.\n5 Yesu bwe yalaba okukkiriza kwabwe n'agamba akoozimbye nti Mwana wange, ebibi byo bikuggiddwako.\n6 Naye waaliwo abawandiisi abamu nga batudde nga balowooza mu mitima gyabwe nti\n7 Ono kiki ekimwogeza bw'atyo? Awoola: ani ayinza okuggyako ebibi wabula omu, ye Katonda?\n8 Amangu ago Yesu bwe yategeera mu mwoyo gwe nga balowooza bwe batyo munda yaabwe n'abagamba nti Kiki ekibalowoozesa ebyo mu mitima gyammwe?\n9 Ekyangu kiruwa, okugamba akoozimbye nti Ebibi byo bikuggiddwako; nantiki okugamba nti Golokoka, weetikke ekitanda kyo, ogende?\n10 Naye mumanye nga Omwana w'omuntu alina obuyinza ku nsi okuggyako ebibi n'agamba akoozimbye nti\n11 Nkugamba, Golokoka, weetikke ekitanda kyo, oddeyo mu nnyumba yo.\n12 N'agolokoka, ne yeetikka amangu ago ekitanda, n'afuluma mu maaso gaabwe bonna; awo ne beewuunya bonna ne bagulumiza Katonda nga bagamba nti Tetulabangako bwe tuti.\n13 N'avaawo nate n'agenda ku lubalama lw'ennyanja; ebibiina byonna ne bajja w'ali, n'abayigiriza.\n14 Awo bwe yali ng'ayita, n'alaba Leevi omwana wa Alufaayo ng'atudde mu ggwoolezo, n'amugamba nti Yita nange. N'agolokoka n'ayita naye.\n15 Awo bwe yali ng'atudde mu nnyumba y'oyo ng'alya, abawooza bangi n'abalina ebibi ne batuula wamu ne Yesu n'abayigirizwa be; kubanga baali bangi, abaagenda naye.\n16 Abawandiisi ab'omu Bafalisaayo bwe baamulaba ng'alya wamu n'abalina ebibi n'abawooza, ne bagamba abayigirizwa be nti Alya era anywera wamu n'abawooaa n'abalina ebibi.\n17 Awo Yesu bwe yawulira n'abagamba nti Abalamu tebeetaaga musawo, wabula ibalwadde: sajja kuyita batuukiriru wabula abalina ebibi.\n18 Awo abayigirizwa ba Yokaana n’ab’Abafalisaayo baali nga basiiba; ne bajja ne bamugamba nti Kiki bayigirinzwa ba Yokaana n'abayiirizwa b'Abafalisaayo ekibasiibya, bayigirizwa bo nga tebasiiba?\n19 Yesu n'abagamba nti Abaana b'obugole bayinza batya akusiiba vasizza omugole ng'ali nabo? mubiro byonna nga bali naye awasizza omugole, tebayinza kusiiba.\n20 Naye ennaku zirituuka, awasizza omugole lw'alibagaibwala: ne balyoka basiiba ku lunaku olwo.\n21 Tewali muntu atunga ekiwero eky'olugoye oluggya ku kyambalo ekikadde; bwe kiba kityo kiri eky’oku kizibawo kikutula kiri, ekikadde ekiggya, ekituli ne kyeyongera.\n22 Era tewali muntu afuka omwenge omusu mu nsawo ez'amaliba enkadde: bwe kiba kityo omwenge gwabya ensawo ez'amaliba, omwenge ne gufaafaagana n'ensawo ez'amaliba zoonooneka; naye omwenge omusu gufukibwa mu nsawo ez'amaliba empya.\n23 Awo olwatuuka yall ng'atambula mu nnimiro ku lunaku lwa ssabbiiti; abayigirizwa be ne batanula okugenda nga banoga ebirimba.\n24 Abafalisaayo ne bamugamba nti Laba, kiki ekibakoza eky'omuzizo ku lunaku lwa ssabbiiti?\n25 N'abagamba nti Temusomaagaka Dawudi kye yakola, bwe yali nga yeetaaga, n'alumwa enjala ye n'abo be yali nabo?\n26 Bwe yayingira mu nnyumba ya Katonda, Abiyasaali bwe yali nga ye kabona asinga obukulu, n'alya emigaati egy'okulaga, egy'omuzizo okuliibwako wabula bakabona, n'agiwa ne be yali nabo?\n27 N'abagamba nti Ssabbiiti yabaawo ku lwa muntu, so omuntu si ku lwa ssahbiiti:\n28 bwe kityo Omwana w'omuntu ye mukama wa ssabbiiti nayo.\nYesu awonya ku ssabbiiti\n1 N'ayingira nate mu kkuŋŋaaniro; mwalimu omuntu eyalina omukono ogukaze.\n2 Ne bamulabirira oba anaamuwonyeza ku lunaku lwa ssabbiiti, era bamuloope.\n3 N'agamba omuntu eyalina omukono ogukaze nti Yimirira wakati awo.\n4 Awo n'abagamba nti Kye kirungi ku lunaku lwa ssabbiiti okukola obulungi nantiki okukola obubi? kuwonya bulamu naatiki kutta? Naye ne basirika. busirisi.\n5 Bwe yabeetoolooza amaaso n'obusungu, ng'anakuwadde olw'okukakaayala kw'emitima gyabwe, n'agamba omuntu ati Golola omukono gwo. N'agugolola: omukono gwe ne guwona.\n6 Amangu ago Abafalisaayo ne bavaamu ne bateesa n'Abakerodi yaaniku ye, nga bwe banaamuzikiriza.\n7 Awo Yesu n'abayigirizwa be ne bagenda ku nnyanja, ebibiina bingi ne bimugoberera ebyava e Ggaliraaya n'e Buyudaaya\n8 Yerusaalemi ne Idumaya n'emitala wa Yoludaani, n'abaliraanye e Ttuulo n'e Sidoni, ekibiina kinene, bwe baawulira bye yakola, ne bajja gy'ali.\n9 N'agamba abayigirizwa be eryato ettono limubeerenga kumpi ebibiina bireme okumunyigiriza;\n10 kubanga yawonya bangi, n'okugwa abalwadde ne bamugwako bamukwateko, bonna abaali balina ebibonoobono.\n11 Dayimooni ababi nabo bwe baamulaba ne bagwa mu maaso ge ne bakaaba nga bagamba nti Ggwe Mwana wa Katonda.\n12 N'abakuutira nnyo baleme okumwatiikiriza.\n13 Awo n'alinnya ku lusozi n'abayita gy'ali b'ayagala: ne bagenda gy'ali.\n14 N'ayawulamu ekkumi n'ababiri okubeeranga awamu naye, era abatumenga okubuulira,\n15 n'okuba n'obuyinza okugobanga emizimu:\n16 Simooni n'amutuuma erinnya Peetero;\n17 ne Yakobo omwana wa Zebbedaayo, ne Yokaana, muganda wa Yakobo; nabo n'abatuuma amannya Bowanerege, amakulu gaalyo nti Baana ba kubwatuka:\n18 ne Andereya ne Firipo, ne Battolomaayo, ne Matayo, ne Tomasi, ne Yakobo omwana wa Alufaayo, ne Saddayo, ne Simooni Omukananaayo,\n19 ne Yuda Isukalyoti, ye yamulyamu olukwe. N'ajja mu nnyumba,\n20 ekibiina ne kikuŋŋaana nate, n'okuyinza ne batayinza na kulya mmere.\n21 Awo ababe bwe baawulira ne bafuluma okumukwata, kubanga. baagamba nti Alaluse.\n22 Awo abawandiisi abaaserengeta okuva e Yerusaalemi ne bagamba nti Alina Beeruzebuli, era nti Agoba dayimooni ku bwa mukulu wa badayimooni.\n23 N'abayita gy'ali, n'abagambira mu ngero nti Setaani ayinza atya okugoba Setaani?\n24 Obwakabaka bwe bwawukanamu bwo bwokka, obwakabaka obwo tebuyinza kuyimirira.\n25 N'ennyumba bw'eyawukanamu yo yokka, ennyumba eyo teriyinza kuyimirira.\n26 Era oba Setaani yeegolokokeddeko ye yekka, n'ayawukanamu, tayinza kuyimirira, naye aggwaawo.\n27 Naye tewali muntu ayinza okuyingira mu nnyumba y'omuntu ow'amaanyi okunyaga ebintu bye, nga tasoose kusiba oyo ow'amaanyi, n'alyoka anyaga ennyumba ye.\n28 Mazima mbagamba nti Abaana b'abantu balisonyiyibwa ebibi byabwe byonna, n'obuwoozi bwabwe bwe baliwoola bwonna;\n29 naye oyo yenna anawoolanga Omwoyo Omutukuvu talina kusonyiyibwa emirembe n'emirembe, naye azzizza omusango ogw'ekibi eky'emirembe n'emirembe:\n30 kubanga baayogera nti Alina dayimooni.\n31 Awo nnyina ne baganda be ne bajja, ne bamutumira ne bamuyita nga bayimiridde wabweru.\n32 N'ekibiina kyali kirudde nga bamwetoolodde; ne bamugamba nti Laba, nnyoko ne baganda bo bali wabweru bakunoonya.\n33 N'abaddamu ng'agamba nti Mmange ye ani ne baganda bange?\n34 n'abeetoolooza amaaso abaali batudde enjuyi zonna nga bamwetoolodde n'agamba nti Laba, mmange ne baganda bange!\n35 Kubanga buli muntu yenna anaakolanga Katonda by'ayagala, oyo ye muganda wange, ye mwannyinaze, ye mmange.\n1 Ate n'atanula okuyigiriza ku lubalama lw'ennyanja. Ekibiina kinene nnyo ne kikuŋŋaanira w'ali, n'okusaabala n'asaabala mu lyato, n'atuula mu nnyanja; ekibiina kyonna ne kibeera ku nnyanja ku ttale.\n2 N'abayigiriza bingi mu ngero, n'abagamba mu kuyigiriza kwe nti\n3 Muwulire; laba, omusizi yafuluma okusiga:\n4 awo olwatuuka bwe yali ng'asiga, ezimu ne zigwa ku mabbali g'ekkubo, ennyo nyi ne zijja ne zizirya.\n5 N'endala ne zigwa awali enjazi awatali ttaka lingi; amangu ago ne zimera, kubanga ettaka teryali ggwanvu:\n6 enjuba bwe yayaka, ne ziwotookerera; era kubanga tezaalina mmizi, ne zikala.\n7 dala ne zigwa awali amaggwa, amaggwa ne galoka, ne gazizisa ne zitabala bibala.\n8 Endala ne zigwa ku ttaka eddungi, ne zibala ebibala ne bikula ne byeyongera; ne zizaala okutuusa amakumi asatu, era okutuusa enkaaga, era okutuusa ekikumi.\n9 N'agamba nti Alina amatu ag'okuwulira, awulire:\n10 Awo bwe yali yekka, abo abaali bamwetoolodde n'ekkumi n'ababiri ne bamubuuza ku ngero ezo.\n11 N'abagamba nti Mmwe mwaweebwa ekyama ky'obwakabaka bwa Katonda: naye bali ab'ebweru, byonna bibabeerera mu ngero:\n12 bwe balaba balabe, ne bateetegereza; era bwe bawulira bawulire, ne batategeera; mpozzi baleme okukyuka nate, okusonyiyibwa.\n13 N'abagamba nti Temumanyi lugero luno? kale mulitegeera mutya engero zonna?\n14 Omusizi asiga kigambo.\n15 Bano be b'oku mabbali g'ekkubo, ekigambo we kisigibwa; awo bwe bawulira, amangu ago Setaani n'ajja n'aggyamu ekigambo ekyasigibwa mu bo.\n16 Ne bano bwe batyo be bali abasigibwa awali enjazi, abo, bwe bawulira ekigambo, amangu ago bakikkiriza n'essanyu;\n17 ne bataba na mmizi mu bo, naye bamala ekiseera kitono; awo bwe wabaawo okulaba ennaku oba kuyigganyizibwa olw'ekigambo, amangu ago beesittala.\n18 N'abalala be bali abasigibwa awali amaggwa; abo, bwe bawulira ekigambo,\n19 awo emitawaana gy'ensi n'obulimba bw'obugagga, n'okwegomba kw'ebirala byonna bwe biyingira bizisa ekigambo, ne kitabala\n20 n'abo be bali abasigibwa awali ettaka eddungi; abawulira ekigambo, abakikkiriza, ababala ebibala amakumi asatu, n'enkaaga, n'ekikumi.\n21 N'abagamba nti Ettabaaza ereetebwa okuteekebwa munda w'ekibbo, nantiki munda w'ekitanda, n'eteteekebwa waggulu ku kikondo?\n22 Kubanga tewali kikwekebwa, naye kirimanyibwa; newakubadde ekyakisibwa, naye kirirabika lwatu.\n23 Buli alina amatu ag'okuwulira, awulire.\n24 N'abagamba nti Mwekuume kye muwulira: mu kigera mwe mugera nammwe mwe muligererwa: era mulyongerwako.\n25 Kubanga, alina aliweebwa: n'atalina aliggibwako n'ekyo ky'ali nakyo.\n26 N'agamba nti Obwakabaka bwa Katonda bwe buti, ng'omuntu bw'amansa ensigo ku ttaka;\n27 n yeebaka n'agolokoka ekiro n'emisa na, n'ensigo n'emeruka n'ekula, ye nga tamanyi bw'emeruse.\n28 Ensi ebala yokka, okusooka kalagala, an kirimba, ate ŋŋaano enkulu mi kirimba.\n29 Naye emmere bw'e yengera, amangu ago assaako ekiwabyo, kubanga okukungula kutuuse.\n30 N'agamba nti Tunaabufaananya tutya obwakabaka bwa Katonda? Nantiki tunaabunnyonnyolera ku kifaananyi ki?\n31 Bufaanana ng'akaweke aka kaladaali, ako, bwo kasigibwa mu ttaka, newakubadde nga ke katono okukira ensigo zonna eziri mu nsi,\n32 naye bwe kasigibwa kakula, kaba kanene okukira enva zonna, kasuula amatabi amanene kale era ennyonyi ez'omu bbanga ne ziyinza okutuula wansi w'ekisiikirize kyagwo.\n33 N'abagamba ekigambo mu ngeri nnyingi ng'ezo, nga bwe bayinza okukiwulira:\n34 teyayogera nabo awatali lugero: naye n'ategeezanga abayigirizwa be ye byonna mu kyama.\n35 Awo ku lunaku olwo bwe bwali buwungedde, n'abagamba nti Tuwunguke tutuuke emitala w'eri,\n36 Bwe baaleka ekibiina, ne bamutwalira mu lyato, nga bwe yali, Era n'amaato amalala gaali naye.\n37 Awo omuyaga mungi ne gujja, amayengo ne gayiika mu lyato, n'eryato lyali nga ligenda okujjula.\n38 Ye yennyini yali yeebase mu kiwenda ku kigugu, ne bamuzuukusa, ne bamugamba nti Omuyigiriza, tofaayo nga tufa?\n39 N'azuukuka, n'aboggolera omuyaga, n'agamba ennyanja ntiSirika, teeka. Omuyaga ne gukkakkana, n'eba nteefu nnyo.\n40 N'abagamba nti Kiki ekibatiisa? Temunnaba kuba na kukkiriza?\n41 Ne batya entiisa nnene, ne bagambagana nti Kale ono ye ani, kubanga omuyaga n'ennyanja bimuwulira?\nAliko dayimooni awonyezebwa\n1 Ne batuuka emitala w'ennyanja mu nsi y'Abagerasene.\n2 Bwe yava mu lyato, amangu ago omuntu eyaliko dayimooni eyava mu ntaana n'amusisinkana,\n3 eyasulanga mu ntaana; nga tewakyali muntu ayinza kumusiba, newakubadde mu lujegeregere,\n4 kubanga emirundi mingi yateekebwako mu masamba, ne mu njegere, enjegere n'azikutula, n'amasamba n'agamenyaamenya: ne wataba muntu wa maanyi okumusobola.\n5 Naye bulijjo, ekiro n'emisana, yakaabiranga mu ntaana ne ku nsozi, ne yeesala n'amayinja.\n6 Bwe yalengera Yesu ng'akyali wala, n'addukana n'amusinza; n'akaaba n'eddoboozi ddene\n7 ng'agamba nti Onvunaana ki, Yesu Omwana wa Katonda, Ali waggulu ennyo? Nkulayiza Katonda, tombonereza.\n8 Kubanga yamugamba nti Va ku muntu ono, ggwe dayimooni.\n9 N'amubuuza nti Erinnya lyo ggwe ani? N'amugamba nti Erinnya lyange Liigyoni; kubanga tuli bangi.\n10 N'amwegayirira nnyo aleme okubagoba mu nsi eyo.\n11 Awo ku lusozi waaliwo eggana ly'embizzi ddene nga zirya.\n12 N'amwegayirira, ng'amugamba nti Tusindike mu mbizzi tuziyingiremu.\n13 N'amukkiriza, Dayimooni n'avaamu, n'ayingira mu mbizzi: eggana ne lifubutuka ne liserengetera ku bbanga mu anyanja, zaali nga nkumi bbiri, ne zifiira mu nnyanja.\n14 Awo abaali bazirunda ne badduka, ne babuulira ab'omu kibuga, n'ab'omu byalo, ne bajja okulaba ebibaddeyo bwe biri.\n15 Ne batuuka awali Yesu, ne balaba eyaliko dayimooni ng'atudde, ng'ayambadde nga alina amagezi, oyo eyaliko liigyoni; ne batya.\n16 Abaalaba ne babannyonnyola ebimubaddeko oyo eyaliko dayinooni, era n'eby'embizzi.\n17 Ne batanula okumwegayirira okuva mu nsalo zaabwe.\n18 Awo bwe yali ng'asaabala mu lyato, oyo eyaliko dayimooni n'amwegayirira abeere naye.\n19 N'atamuganya, naye yamugamba nti Genda eka mu babo, obabuulire bwe biri ebikulu Katonda by'akukoledde, ne bw'akusaasidde.\n20 N'agenda, n'atanula okubuulira mu Dekapoli bwe biri ebikulu Yesu bye yamukolera. Abantu bonna ne beewuunya.\n21 Awo Yesu bwe yawunguka ate mu lyato n'atuuka emitala, bibiina bingi ne bikuŋŋaanira w'ali; ye ng'ali kumpi n'ennyanja.\n22 Omu ow'oku bakulu b'ekkuŋŋaaniro, erinnya lye Yayiro, n'ajja; bwe yamulaba, n'avuunama ku bigere bye,\n23 n'amwegayirira nnyo ng'agamba nti Omuwala wange omuto ali kumpi n'okufa: nkwegayirira ojje, omusseeko emikono gyo, adde mu mbeera ye, alamuke.\n24 N'agenda naye; ekibiina ekinene ne kimugoberera, ne bamunyigiriza.\n25 Awo omukazi eyali alwalidde ekikulukuto ky'omusaayi emyaka kkumi n'ebiri,\n26 eyatengejja ennyo eri abasawo abangi, n'awangayo bye yali nabyo byonna, so n'atabaako kimugasa, naye ne yeeyongeranga bweyongezi okulwala,\n27 bwe yawulira ebigambo bya Yesu, n'ajjira mu kibiina emabega we n’akoma ku kyambalo kye.\n28 Kubanga yagamba nti Bwe nkomako obukomi ku byambalo bye, nnaawona.\n29 Amangu ago ensulo ey'omusaayi n'ekalira, n'ategeera mu mubiri gwe ng'awonyezebbwa ekibonoobono kye.\n30 Amangu ago Yesu bwe yategeera munda mu ye amaanyi agamuvuddemu, n'akyuka mu kibiina n'agamba nti Ani akomye ku byambalo byange?\n31 Abayigirizwa be ne bamugamba nti Olaba ekibiina bwe bakunyigiriza, n'ogamba nti Ani ankomyeko?\n32 Ne yeetoolooza amaaso okulaba oyo akoze ekigambo ekyo.\n33 Naye omukazi ng'atya ng'akankana, ng'amanyi ky'abadde, n'ajja n'afukamira mu maaso ge, n'amubuulira eby'amazima byonna.\n34 N'amugamba nti Omuwala, okukkiriza kwo kukuwonyezza; weegendere n'emirembe, owonere ddala ekibonoobono kyo.\n35 Awo bwe yali akyayogera, abaava ew'omukulu w'ekkuŋŋaaniro ne bajja, nga bagamba nti Omuwala wo afudde; oteganyiza ki nate Omuyigiriza?\n36 Naye Yesu n'atassaako mwoyo ku kigambo ekyogeddwa, n'agamba omukulu w'ekkuŋŋaaniro nti Totya, kkiriza bukkiriza.\n37 N'ataganya muntu kugenda naye wabula Peetero ne Yakobo, ne Yokaana, muganda wa Yakobo.\n38 Ne batuuka ku nnyumba y'omukulu w'ekkuŋŋaaniro, n'alaba okwaziirana, n'abakaaba, n'abakuba ebiwoobe ebingi.\n39 Awo bwe yayingira n'abagamba nti Kiki ekibaaziiranya n'ekibakaabya? omuwala tafudde, naye yeebase bwebasi.\n40 Ne bamusekerera nnyo. Naye bwe yabafulumya bonna, n'atwala kitaawe w'omuwala ne nnyina n'abo abaali naye, n'ayingira omuwala mw'ali.\n41 Awo n'akwata omukono gw'omuwala, n'amugamba nti Talusa kumi okutegeezebwa kwakyo nti muwala, nkugamba nti Golokoka.\n42 Amangu ago omuwala n'agolokoka, n'atambula; kubanga yali yaakamala emyaka kkumi n'ebiri. Amangu ago ne bawuniikirira okuwuniikirira kunene.\n43 N'abakuutira nnyo buli muntu yenna aleme okukimaaya ekyo: n'alagira okumuwa eky'okulya.\nYesu bamwesittalako mu Nazaleesi\n1 N'avaayo; n'ajja mu nsi y'ewaabwe; abayigirizwa be ne bagenda naye.\n2 Awo ssabbiiti bwe yatuuka, n'atanula okuyigiriza mu kkunnaaniro: abaagi bwe baamuwulira ne bawuniikirira, nga bagamba nti Ono ebyo yabiggya wa? era nti Magezi ki gano ga yaweebwa ono, era eby'amagero ebyenkanidde wano ebikolebwa mu mikono gye?\n3 Si ye wuuno omubazzi, omwana wa Malyamu, muganda wa Yakobo, ne Yose, ne Yuda ne Simooni? Ne bannyina tetuli nabo wano ewaffe? Ne bamwesittalako.\n4 Yesu n'abagamba nti Nnabbi tabulwa kitiibwa wabula mu nsi yaabo, ne mu kika kye, ne mu nnyumba ye.\n5 So teyayinza kukolerayo kya magero kyonna, naye yassa emikono gye ku balwadde batono, n'abawonya.\n6 Ne yeewuunya olw'obutakkiriza bwabwe. Ne yeetooloola mu mbuga enjuyi zonna ng'ayigiriza.\n7 N'ayita gy'ali ekkumi n'ababiri, n'atanula okubatuma kinnababirye; n'abawa obuyinza ku dayimooni;\n8 n'abalagira obutatwala kintu kya mu kkubo wabula omuggo gwokka; si mmere, newakubadde ensawo, newakubadde ebikomo mu nkoba zaabwe,\n9 naye nga banaanise engatto; era temwambalanga kkanzu bbiri.\n10 N'abagamba nti Buli nju yonna mwe muyingiranga mubeeranga omwo okutuusa lwe mulivaayo.\n11 Na buli kifo kyonna ekitalibakkiriza, obutabawulira, bwe muvangayo, mukunkumulanga enfuufu eri mu bigere byammwe okuba omujulirwa gye bali.\n12 Ne bagenda ne babuulira abantu okwenenya.\n13 Ne bagoba dayimooni mungi; ne basiiga amafuta ku balwadde bangi ne babawonya.\n14 Awo Kerode kabaka n'awulira, kubanga erinnya lye lyatiikiridde; n'agamba nti Yokaana Omubatiza azuukidde mu bafu, amaanyi gano kyegava gakolera mu ye.\n15 Naye abalala ne bagamba nti Ye Eriya. Abalala ne bagamba nti Nnabbi, ng'omu ku bannabbi.\n16 Naye Kerode, bwe yawulira n'agamba nti Yokaana gwe nnatemako omutwe nze, ye azuukidde.\n17 Kubanga Kerode yennyini yatuma, n'akwata Yokaana, n'amusiba n'amussa mu kkomera olwa Kerodiya, mukazi wa muganda we Firipo: kubanga yamuwasa.\n18 Kubanga Yokaana yagamba Kerode nti Kya muzizo ggwe okubeera ne mukazi wa muganda wo.\n19 Ne Kerodiya kyeyava amuwerera n'ayagala okumutta, n'atayinza;\n20 kubanga Kerode yatya Yokaana, ng'amumanyi nga mutuukirivu mutukuvu, n'amwerinda. Yayagalanga nnyo okuwulira by'ayogera; naye ate byamule kanga nga tamanyi kya kukola.\n21 Awo olunaku olulungi bwe lwatuuka, Kerode lwe yafumbira abakungu be embaga ku lunaku olw'okuzaalibwa kwe, n'abakulu ba sserikale, n'abaami ab'e Ggaliraaya:\n22 awo muwala wa Kerodiya yennyini bwe yajja n'azina, Kerode n'abo abaali batudde naye nga balya ne bamusiima; awo kabaka n'agamba omuwala nti Nsaba ky'oyagala kyonna, nnaakikuwa.\n23 N'amulayirira nti Kyonna kyonna ky'ononsaba, nnaakikuwa, newakubadde ekitundu eky'obwakabaka bwange.\n24 Awo n'afuluma, n'agamba nnyina nti Nnaasaba ki? N'agamba nti Omutwe gwa Yokaana Omubatiza.\n25 Amangu ago n'ayanguwako n'ajja eri kabaka, n'asaba, ng'agamba nti Njagala ompeere kaakano mu lutiba omutwe gwa Yokaana Omubatiza.\n26 Awo kabaka n'anakuwala nnyo; naye olw'ebirayiro bye, n'abo abaali batudde naye nga balya, n’atayagala kumumma.\n27 Amangu ago kabaka n'atuma sserikale omumbowa, n'alagira okuleeta omutwe gwe; n'agenda n'amutemerako omutwe mu kkomera,\n28 n'aleetera omutwe gwe mu lutiba, n'aguwa omuwala, n'omuwala n'aguwa nnyina.\n29 Awo abayigirizwa be bwe baawulira, ne bajja ne batwala omulambo gwe, ne baguteeka mu ntaana.\n30 Abatume ne\tbakunnaanira awali Yesu; ne bamubuulira ebigambo byonna, bye baakola, ne bye baayigiriza.\n31 N'abagamba nti Mujje mmwe mwekka kyama mu kifo eteri bantu muwummuleko katono. Kubanga waaliwo bangi abajja n'abagenda, so ne bataba na bbanga newakubadde aw'okuliira.\n32 Ne bagendera mu lyato kyama mu kifo eteri bantu.\n33 33 Ne babalaba nga bagenda, bangi ne babategeera, n'abo abaava mu bibuga byonna ne baddukana ku lukalu, ne babasookayo.\n34 Bwe yava mu lyato n'alaba ebibiina bingi, n'abasaasira, kubanga baali ng'endiga ezitalina musumba; n'atanula okubayigiriza ebigambo bingi.\n35 35 Awo obudde bwe bwali buyise, abayigirizwa be ne bajja w'ali, ne bagamba nti Ekifo kino kya ddungu, ne kaakano obudde buyise:\n36 basiibule, bagende mu byalo ne mu mbuga eby'oku njuyi zonna beegulire emmere.\n37 Naye n'addamu, n'abagamba nti Mmwe mubawe emmere. Ne bamugamba nti Tugende tugule emigaati egy'eddinaali ebibiri tugibawe balye?\n38 N'abagamba nti Mulina emigaati emeka? mugende mulabe. Bwe baategeera ne bagamba nti Etaano, n'ebyennyanja bibiri.\n39 N'abalagira batuule bonna bibiina bibiina ku muddo.\n40 Ne batuula anyiriri nnyiriri, ekikumi, n'amakumi ataano.\n41 N'akwata emigaati etaano n'ebyennyanja ebibiri, n'atunula waggulu, ne, yeebaza, n'amenyamu emigaati, n'awa abayigirizwa be bagisse mu maaso ga bali; n'ebyennyanja bibiri n'abigabira bonna.\n42 Ne balya bonna ne bakkuta.\n43 Ne bakunnaanya abukunkumuka, ne bujjuza ebibbo kkumi na bibiri, n'ebyennyanja.\n44 Abo abaalya emigaati baali abasajja enkumi ttaano:\n45 Amangu ago n'abawaliriza aba yigirizwa be okusaabala mu lyato basookeyo emitala w'eri e Besusa yida, ye amale okusiibula ebibiina.\n46 Awo bwe yamala okubasiibula n'agenda ku lusozi okusaba\n47 Awo bwe bwali buwungedde eryato lyali mu nnyanja mu buziba ye yali yekka ku lukalu.\n48 Awo bwe yalaba nga bategana okuvuga kubanga omuyaga gwali gubafulu mye mu maaso, mu kisisimuka eky'okuna eky'ekiro n'ajja gye baali ng'atambulira ku nnyanja; yali ng'agenda kubayisa:\n49 naye bo bwe baamulaba ng'atambulira ki nnyanja, ne balowooza nti kifaananyi, ne bakaaba;\n50 kubanga bonna baamulaba, ne beeraliikirira Naye amangu ago n'ayogera nabo n'abagamba nti Mugume: nze nzuuno, temutya.\n51 N'alinnya mu lyato mwe baali, omuyaga ne gufa ne bawuniikirira nnyo munda yaabwe;\n52 kubanga eby'emigaati tebaabitegeera, naye emitima gyabwe gyali mikakanyavu.\n53 Awo bwe baawunguka, ne bajja mu nsi ey' Genesaleeti, ne bagoba ettale\n54 Awo bwe baava mu lyate amangu ago ne bamutegeera,\n55 ne baddukana ne beetooloola mu eyo yonna, ne batanula okusitulira ku bitanda abalwadde okubaleeta we baawulira nga w'ali.\n56 Ne buli gye yagendanga, mu mbuga, oba mu bibuga, oba mu byalo, bassanga abalwadde mu butale, ne bamwega yirira bakomeko bukomi ku lukugiro lw'olugoye lwe: n'abo abaamu komangako ne bawona.\nOkwonoona kuva munda\n1 Ne bakuŋŋaanira w'ali Abafalisaayo n'abawandiisi abami abaava e Yerusaalemi, era abaalaba abayigirizwa be abamu ne balya emmere yaabwe n'engalo embi, ze zitanaabiddwa.\n2 era abaalaba abayigirizwa be abamu ne balya emmere yaabwe n'engalo embi, ze zitanaabiddwa.\n3 Kubanga Abafalisaayo, n'Abayudaaya bonna bwe batanaaba nnyo mu nga: zaabwe, tebalya, kubanga bakwata obulombolombo obw'abakadde\n4 era bwe bava mu katale, bwe batanaaba, tebalya: era waliwo n'ebirala bingi bye baaweebwa okukwata, okunaazanga ebikompe; n'ebibya, n'entamu ez'ebikomo.\n5 Abafalisaayo n'abawandiisi ne bamubuuza nti Kiki abayigirizwa bo ekibalobera okutambulira mu bulombolombo obw'abakadde, naye bamala galya emmere n'engalo embi?\n6 N'abagamba nti Isaaya yalagula bulungi ku mmwe bannanfuusi, nga bwe kyawandiikibwa nti Abantu bano banzisaamu ekitiibwa kya ku mimwa, Naye emitima gyabwe gindi wala.\n7 Naye bansinziza bwereere, Nga bayigiriza amateeka g'abantu nga bye by'okukwata.\n8 Muleka etteeka lya Katonda, ne mukwata obulombolombo bw'abantu.\n9 N'abagamba nti Mugaanira ddala bulungi etteeka lya Katonda, era mukwate obulombolombo bwammwe.\n10 Kubanga Musa yayogera nti Ossaanga mu ekitiibwa kitaawo ne nnyako; era nti Avumanga kitaawe Oba nnyina, bamuttangabussi:\n11 naye mmwe mwogera nti Omuntu bw'agamba kitaawe oba nnyina nti Kyonna kye nnandikuwadde okukugasa ye Kolubaani, ekitegeezebwa nti Kitone kya Katonda;\n12 temukyamuganya okukolera ekintu kitaawe oba nnyina;\n13 mudibya ekigambo kya Katonda olw'obulombolombo bwammwe, bwe mwayigiriza: era mukola ebigambo ebirala bingi ng'ebyo.\n14 Ate n'ayita ebibiina, n'abagamba nti Mumpulire mwenna, mutegeere;\n15 tewali kintu ekiri ebweru w'omuntu bwe kiyingira mu ye, ekiyinza okumwonoona, naye ebintu ebiwa mu muntu, ebyo bye byonoona omuntu.\n16 [Buli alina amatu ag'okuwulira, awulire.]\n17 Awo bwe yayingira mu nnyumba ng'avudde mu bibiina, abayigirizwa be ne bamubuuza olugero olwo.\n18 N'abagamba nti Bwe mutyo nammwe temulina magezi? Temutegeera nga kyonna ekiri ebweru bwe kiyingira mu muntu, tekiyinza kumwonoona;\n19 kubanga tekiyingira mu mutima gwe; naye mu lubuto lwe, ne kiyita ne kigenda mu kiyigo? Yayogera bw'atyo ng'alongoosa ebiriibwa byonna.\n20 N'agamba nti Ekiva mu muntu; kye kyonoona omuntu.\n21 Kubanga munda, mu mitima gy'abantu, muvaamu ebirowoozo ebibi, obukaba,\n22 okubba, okutta obwenzi, kwegomba: obubi obukuusa, obuluvu, eriiso ebbi obuvvoozi, amalala, obusiru;\n23 ebibi ebyo byonna biva munda ne byonoona omuntu:\n24 N'agolokoka, n'avaayo n'agenda ku mbibi ez'e Ttuulo n'e Sidoni. N'ayingira mu nnyumba n'atayagala muntu kutegeera, so n'atayinza kwekisa.\n25 Naye amangu ago omukazi eyalina muwala we eyaliko dayimooni, bwe yamuwulira n'ajja n'afukamira ku bigere bye.\n26 Omukazi yali Muyonaani eggwanga lye mu Musulofoyiniiki N'amwegayirira okugoba dayimooni ku muwala we.\n27 N'amugamba nti Leka abaana bamale okukkuta kubanga sikirungi okuddira emmere y'abaana okugisuulira embwa.\n28 Naye nti naddamu n'amugamba nti Weewaawo Mukama wange n'embwa ziriira wansi w'emmeza obukunkumuka bw'abaana.\n29 N'amugamba nti Olw'ekigambo ekyo, weddireyo; dayimooni avudde ku muwala wo.\n30 N'addayo mu nnyumba ye, n'asanga omuwala ng'agalamizibbwa ku kitanda, ne dayimooni ng'amuvuddeko.\n31 Ate n'ava mu mbibi ez'e Ttuulo, n'ajja n'ayita mu Sidoni ne wakati mu mbibi ez'e Dekapoli n'atuuka ku nnyanja ey'e Ggaliraaya.\n32 Ne bamuleetera omuggavu w'amatu, atayogera, bulungi ne bamwegayirira okumussaako omukono gwe.\n33 N'amuggya mu kibiina kyama, n'amussa engalo mu matu ge, n'awanda amalusu n'amukoma ku lulimi;\n34 n'atunula waggulu mu ggulu, n'asinda n'amugamba nti Efasa, kwe kugamba nti Zibuka.\n35 Amatu ge ne gazibuka n'enkolo y'olulimi lwe n'esumulukuka n'ayogera bulungi.\n36 N'abakuutira baleme okubuularako muntu; naye nga bwe yeeyengera okubakuutira, bwe beeyongera ennyo nnyini okukibunya.\n37 Ne bawuniikirira nnyo nnyini kitalo nga bagamba nti Byonna akoze bulungi: aggula abaggavu b'amatu, era ayogeza abasiru.\nYesu aliisa enkumi etaano\n1 Awo mu nnaku ezo, ebibiina ba byayinga obungi nate, ne batal na mmere, n'ayita abayigirizwa be n'abagamba nti\n2 Nsaasira ebibiina, kubanga leero ennaku ssatu nga bali nange, so tebalina mmere;\n3 bwe mbasiibula okuddayo nga basiibye :njala, banaazirikira mu kkubo; n’abamu bava wala.\n4 Abayigiriwa be ne bamuddamu nti Omuntu naayinza atya okukkusa, abantu bano emigaati wano mu ddungu?\n5 N'ababuuza nti Mulina emigaati meka? Ne bamugamba nti Musanvu.\n6 N'alagira ebibiina okutuula wansi: n'addira emigaati omuanvu, ne yeebaza, n'amenyamu, n’awa abayigirizwa be, okugissa mu maaso gaabwe; ne bagissa mu maaso g'ekibiina.\n7 Era baali balina obw'ennyanja butono: n'abwebaza, n’alagira n'obwo okubussa mu maaso gaabwe.\n8 Ne balya ne bakkuta, e bakuŋŋaanya obukunkumuka bwasigalawo ebisero musanvu.\n9 Baali ng'enkumi nnya: n'abasiibula.\n10 Amangu ago n'asaabala mu lyato n'abayigirizwa be, n'ajja ku njuyi ez'e Dalumanusa.\n11 Abafalisaayo ne bafuluma ne ajja, ne batanula okumusokaasoka, ga banoonya gy'ali akabonero akava mu ggulu, nga bamukema.\n12 N'asinda nnyo mu mwoyo gwe, n’agamba nti Ab'Emirembe gino banooyeza ki akabonero? mazima mbagamba nti ab'Emirembe gino tebaweebwa kabonero.\n13 N'abaleka, n'asaabala\tnate\tn'agenda emitala w'eri.\n14 Awo ne beerabira okutwala emigaati, so tebaali nagyo mu lyato wabula omugaati gumu.\n15 N'aakuutira ng'agamba nti Munywere, mwekuume ekizimbulukusa eky'Aafalisaayo n’ekizimbulukusa kya Kerode.\n16 Ne beebuuzaganya bokka na bokka, ne bagamba nti Tetulina migaati.\n17 Yesu bwe ategeera n'abagamba nti Kiki ekieebuuzaganyisa olw'obutaba na migaati? temunnalaba, so temuteeera? emitima gyammwe mikakayavu?\n18 Mulina amaaso, temulaba? mulina amatu, temuwulira? temujjukira?\n19 Bwe nnameyera enkumi ettaano emigaati etaano, ebibbo bimeka ebyajjula obukukumuka bye mwakuŋŋaanya? Ne amugamba nti Kkumi na bibiri.\n20 Era bwe nnamenyera omusanvu enkumi ennya, mwakuŋŋaanya ebisero bimeka ebyajjula obukunkumuka? Ne bamugamba nti Musanvu.\n21 N'abagamba nti Temunnategeera?\n22 Ne bajja ne batuuka mu Besusayida ne bamuleetera omuzibe w'amaaso, ne bamwegayirira okumukomako.\n23 N'akwata omuzibe w'amaaso ku mukono, n'amufulumya ebweru w'embuga; awo bwe yawanda amalusu ku maaso ge, n'amussaako engalo, n'amubuuza nti Oliko ky'olaba?\n24 N'atunula waggulu, n'agamba nti Ndaba abantu, kubanga ndaba bafaanana ng'emiti, nga batambula.\n25 Ate n'amussa engalo ku maaso ge n'akanula okulaba, n'awona, n'alaba byonna bulungi.\n26 N'amusindika ewuwe, ng'amugamba nti Toyingiranga mu mbuga muno.\n27 Yesu n'asitula n'agenda n'abayigirizwa be mu mbuga z'e Kayisaliya ekya Firipo. Bwe baatuuka mu kkubo n'abuuza abayigirizwa be, n'abagamba nti Abantu bampita ani?\n28 Ne bamugamba nti Yokaana Omubatiza: n'abalala nti Eriya: naye abalala nti Omu ku bannabbi.\n29 Ye n'ababuuza nti Naye mmwe mumpita ani? Peetero n'addamu n'amugamba nti Ggwe Kristo.\n30 N'abakomako baleme okubuulirako omuntu ebigambo bye.\n31 N'atanula okubayigiriza nti kimugwanira Omwana w'omuntu okubonyaabonyezebwa ebingi, n'okugaanibwa abakadde, ne bakabona abakulu, n'abawandiisi, n'okuttibwa, n'okuyitawo ennaku essatu okuzuukira.\n32 N'ayogera\tekigambo ekyo mu lwatu. Peetero n'amutwala, n'atanula okumunneya.\n33 Naye n'akyuka, n'alaba abayigirizwa be, n'anenya Peetero, ng'agamba nti Dda ennyuma wange, Setaani: kubanga tolowooza bya Katonda, wabula eby'abantu.\n34 N'ayita ebibiina n'abayigirizwa be, n'abagamba nti Omuntu bw'ayagala okungoberera, yeefiirize yekka, yeetikke omusalaba gwe, angoberere.\n35 Kubanga buli ayagala okulokola obulamu bwe alibubuza; na buli alibuza obulamu bwe ku lwange n'olw'enjiri alibulokola.\n36 Kubanga kimugasa ki omuntu okulya ensi zonna, n'okufiirwa obulamu bwe?\n37 Kubanga omuntu yandiwaddeyo ki okununula obulamu bwe?\n38 Kubanga buli ankwatirwa ensonyi nze n'ebigambo byange mu mirembe gino egy'obwenzi era emibi, n'Omwana w'omuntu alimukwatirwa ensonyi oyo lw'alijjira mu kitiibwa kya Kitaawe ne bamalayika abatukuvu.


abasibe nabo baagala kwetaba mu kulonda - Radio Simba, The Best Luganda Station in the World !\nabasibe nabo baagala kwetaba mu kulonda\nAbasibe e Luzira basabye Gavumenti ebakkirize okwetaba mu kulonda abakulembeze okubaawo ku mitendera egitali gimu mu Ggwanga nga bagamba nti Kkonsityusoni ebakkiriza okukikola wadde Palamenti ne Gavumenti tebalina kye baakinyegako.\nAbasibe era basabye sipiika Rebecca Kadaga okwogeraganya ne Pulezidenti Museveni akkirize okusonyiwa bannaabwe abakaddiye abayimbule nga bagamba nti ebbanga lye bamazeeyo libamala okukyusa enneeyisa yaabwe.\nBino baabigambye sipiika Rebecca Kadaga eyabadde abatwalidde ebintu eby’okubayisa mu nnaku enkulu.\nNg’oggyeeko e Luzira , Kadaga yagenze mu makomera amalala okugeza e Bufulubi mu disitulikiti y’e Mayuge , Jinja main prison n’e Kigo.\nMu kkomera lya Murchsion Bay e Luzira eyayogedde ku lwa banne, Moses Abahikye yagambye nti abasibe Bannayuganda ng’abalala era beetaaga okuweebwa omukisa okulonda abakulembeze ku mitendera egitali gimu.\nN’agamba nti ne bwe baba basingiddwa emisango tekibaggyako kya kuba Bannayuganda ne yeewunya lwaki Palamenti ensonga eno ekyagisizza kasiriso.\nAbasibe mu makomera Kadaga gye yayise beemulugunyizza ku ndya embi, eby’obulamu ebitamatiza, okulwawo okutwalibwa mu kkooti n’ebirala.\nE Kigo, Tom Kawalya, akulira abasibe yagambye nti olumu okubuuliriza ku misango tekukolebwa mu bulungi, n’agamba nti emisango egimu ng’okusobya ku baana gissibwa ku bantu lwa nkaayana za ttaka na kukaayanira bya buggagga mu famire.\nAkulira ekkomera ly’abakazi e Kigo, Juliet Kabami, yagambye nti lyetaaga ekifo awazaalirwa n’okulabirira abaana b’abasibe.\nKadaga yagambye nti ensonga z’abasibe yaziwulirizza era agenda kulaba engeri y’okuzikolako.\nYagambye nti palamenti yakkirizza gavumenti okwongera ku nsimbi z’ewa abasibe nga bakoze emirimu egirina okusasulwa, n’eragira abalamuzi okwongerwako obungi emisango gitambule bulungi era egenda kutunula ku buwanvu bw’ebbanga abasibe lye basibwa naddala nga basangiddwa nga bakaddiye.\nN’agamba nti agenda kutuukirira akakiiko ka palamenti ak’eddembe ly’obuntu okulaba nga katunula mu kwemulugunya kw’abasibe. N’asuubiza okwogera ne Pulezidenti ku nsonga z’okuyimbula abasibe abakaddiye ennyo.\nAbabbi b’ebisolo mu Kampala


Bukedde Online - Ab’e Makindye baloopedde RCC abamenyi b’amateeka\nAb’e Makindye baloopedde RCC abamenyi b’amateeka\nAbaserikale abakuuma Kabaka bafunye omuduumizi...\nAb’e Busega basabye Gavt. ebayambe ku mbwa...\nBassentebe ba LCI ne LC2 ku byalo Buziga, Katuuso ne Konge mu Ggombolola y’e Makindye bakubye olukung’aana lw’ekyalo mwe bayitidde RCC w’e Makindye, Hussein Lukyamuzi Kyeyune ne bamuloopera abamenyi b’amateeka mu kitundu kyabwe.\nSsentebe wa Upper Konge era nga y’akulira ebyokwerinda mu muluka gw’e Buziga, Frederick Nkirirehe yategeezezza nti waliwo bannaabwe babiri ku kakiiko ka LC okuli eya Upper Mawanga n’e Mudde zooni abeenyigira mu bumenyi bw’amateeka n’okuzibira ababbi.\nAbaayogeddwaako mu lukiiko luno tebaalubaddemu kwewozaako. Yagambye nti e Buziga we wasinga obumenyi bw’amateeka omuli abavubuka okufuuweeta enjaga, okukuba obutayimbwa, okusobya ku bakazi n’okunyakula ensawo zaabwe.\nMu lukiiko mwabaddemu n’akulira poliisi y’e Buziga, Alfred Kwebaza. yategeezezza nti waakulondoola ensonga eno.


Bukedde Online - Engeri omuwala eyazannya mu vidiyo ya Chris Evans gye yattiddwaamu\nMinisita Kyambadde alambudde abasuubuzi e ...\nBy Martin Ndijjo Ponsiano Nsimbi\n“Wakati mu kulaajana, nawuulidde omusajja omu ng’agamba munne nti n’owa bodaboda wuuyo mukwate, wano kwe kuvuga sipiidi nsobole okusanga abaserikale be twayiseeko nga bali mu kulawuna ekyalo basobole okujja batuyambe\nAyezibwe ne Chris Evans mu vidiyo ya Siritagala.\nBya Martin Ndijjo ne Ponsiano Nsimbi\nKu ssaawa 8:00 mu kiro ekyakeesezza Olwokuna, Hellen Ayezibwe omuwala eyeekoledde erinnya olw’okukozesebwa mu vidiyo z’abayimbi okuzicamula ng’asembyeyo kulabikira mu ya Chris Evans ey’oluyimba lwa ‘Siritagala’ gye baakwata mu February w’omwaka guno.\nYakubidde owa bodaboda, Swaibu Kato atera okumuvuga essimu amusange ku bbaala we yabadde agenze okwewaamu.\nOno yabadde amuyita kumutwala waka kuba yabadde akooye ate nga n’obudde bugenze.\nKato akolera ku luguudo lw’e Busaabala okumpi ne Luwombo yavuze butereevu okugenda ku bbaala ya 2ways e Makindye okuliraana ne Pakalast Ayezibwe we yabadde.\nAyebazibwe nga bwabadde afaanana\nYalinnye bodaboda okudda ku Busaabala Road gy’asula era baabadde banaatera okutuuka ku ssundiro ly’amafuta era UPET w’aviirako okukkirira w’asula, yakubidde muganzi we, Oscar Kukiriza essimu eyabadde awaka ng’amutegeeza bw’anaatera okutuuka amuggulirewo oluggi.\nMu ddakiika mbale yabadde atuuse bodaboda w’emukomya ng’okuva wano ayita mu lukuubo okutuuka ku kkalina kw’apangisa kyokka yabadde yakatambulako ebigere bitono ekyadiridde kukuba nduulu nga bw’alaajana nti “Kato jjangu onyambe essimu yange bagitwala….”\nKato (ddereeva wa bodaboda) agamba Ayezibwe era ng’abadde mukozi mu dduuka eritunda ebyamasannyalaze e Wandegeya yagudde mu babbi abaabadde bayingiridde omu ku baliraanwa be (w’asula) era we yatuukidde ng’abamu bayingidde munda mu nnyumba abalala nga bali bweru kyokka teyasoose kubategeera ng’alowooza bantu ba mu kitundu okutuusa lwe baamukutte ne batandika okumunyagulula wabula wakati mu kubalwanyisa ne bamufumita ebiso.\n“Wakati mu kulaajana, nawuulidde omusajja omu ng’agamba munne nti n’owa bodaboda wuuyo mukwate, wano kwe kuvuga sipiidi nsobole okusanga abaserikale be twayiseeko nga bali mu kulawuna ekyalo basobole okujja batuyambe” Kato agamba we yakomeddewo n’abaserikale ba poliisi baasanze ababbi bamaze okudduka nga ne mugazi wa Ayezibwe atuuse agezaako okusiba ekiwundu okutangira omusaayi omungi ogwabadde gumuvaamu.\nBaamututte ku kalwaaliro akamu akali okumpi kyokka olw’embeera gye yabaddemu, abasawo ne babasaba omuntu waabwe (Ayezibwe) bamudduse e Nsambya mu ddwaaliro gye yafiiridde nga bakamutuusa.\nKalina Ayezibwe kw’abadde asula ku mwaliro ogusooka (awasonze akasaale).\nRamathan Kimera, Ssentebe wa Busaabala Rd Zooni, Ayezibwe mw’abadde asula yagambye nti obubbi bususse mu kitundu kyabwe wadde ng’olumu abaserikale bagezaako okulawuna kyokka batono.\nJosh Manzi mwannyina w’omugenzi yategeezezza nti Ayezibwe yaziikiddwa eggulo e Kihihi mu disitulikiti y’e Kannungu.\nVidiyo z’abayimbi endala mwalabikidde mulimu eya Ngoloola (Ziza Bafana), Ssente zange (Mun-G), Leesu (Radio and Weasel), Nananana (Bebe Cool) n’endala.\n'Buli muserikale ankwatako ng'uumi y'eramula\nZiribamuzaale: Asanze kitaawe baamusibako sseng'enge ne bimusobera\nMunkwatira bwereere nze nkola masannyalaze


1 Samuel 13 BDS - 1 Samwiri 13 LCB\n1 Samwiri 13:1-23\nSamwiri Anenya Sawulo\n1Sawulo yalina emyaka amakumi asatu we yaliira obwakabaka, n’afuga Isirayiri okumala emyaka amakumi ana. 213:2 1Sa 10:26Sawulo yalonda abasajja enkumi ssatu okuva mu Isirayiri, enkumi ebbiri ku bo ne babeera naye e Mikumasi ku lusozi olw’e Beseri, n’abalala lukumi ne babeera ne Yonasaani e Gibea ekya Benyamini. Abasajja abalala bonna n’abasindika baddeyo ewaabwe. 313:3 1Sa 10:5Yonasaani n’alumba olusiisira lw’Abafirisuuti eyali e Geba, Abafirisuuti ne bakiwulira. Awo Sawulo n’alagira, bafuuwe ekkondeere mu nsi yonna, ng’agamba nti, “Abaebbulaniya bawulire!” 413:4 Lub 34:30Awo Isirayiri yenna bwe baawulira nga Sawulo awambye olusiisira lw’Abafirisuuti, ate nga Isirayiri yali efuuse ekyenyinyalwa eri Abafirisuuti, abantu ne balagirwa okwegatta ku Sawulo e Girugaali.\n513:5 Yos 11:4Abafirisuuti ne beekuŋŋaanya okulwana n’Abayisirayiri. Abafirisuuti baalina amagaali emitwalo esatu, n’abeebagala embalaasi kakaaga, n’abaserikale abeebigere ng’omuwendo gwabwe gwenkana ng’omusenyu ogw’oku nnyanja obungi. Ne bayambuka ne basiisira e Mikumasi, ku luuyi olw’ebuvanjuba olw’e Besaveni. 613:6 Bal 6:2Abasajja Abayisirayiri bwe baalaba ng’embeera yaabwe mbi nnyo, n’eggye lyabwe nga linnyigirizibwa omulabe, ne beekweka mu mpuku, ne mu bisaka ne mu njazi, ne mu binnya. 713:7 Kbl 32:33Ne wabaawo n’abamu ku Baebbulaniya abaasomoka Yoludaani ne bagenda mu nsi ya Gaadi ne Gireyaadi.\nSawulo ye n’asigala e Girugaali, n’abaserikale bonna be yali nabo, naye nga bajjudde okutya. 813:8 1Sa 10:8N’alinda okumala ennaku musanvu, ebbanga Samwiri lye yali amulaze, naye Samwiri n’atajjirawo e Girugaali, n’abasajja ba Sawulo ne batandika okumuvaako. 913:9 2Sa 24:25; 1Bk 3:4Sawulo kyeyava ayogera nti, “Mundeetere wano ekiweebwayo ekyokebwa n’ekiweebwayo olw’emirembe.” N’awaayo ekiweebwayo ekyokebwa. 1013:10 1Sa 15:13Naye bwe yali yakamala okuwaayo ekiweebwayo ekyokebwa, Samwiri n’atuuka. Sawulo n’agenda okumwaniriza.\n1113:11 nny 2, 5, 16, 23Samwiri n’amubuuza nti, “Kiki kino ky’okoze?” Sawulo n’addamu nti, “Bwe nnalabye ng’abasajja batandise okusaasaana, ate nga tozze mu kiseera kye walaga, ate nga n’Abafirisuuti bakuŋŋaanira e Mikumasi, 1213:12 Yer 26:19ne ndowooza nti, ‘Kaakano Abafirisuuti bagenda kukkirira okunnumba e Girugaali, nga sinnaba kwegayirira kufuna mukisa gwa Mukama, kyenvudde mpalirizibwa okuwaayo ekiweebwayo ekyokebwa.’ ”\n1313:13 a 2By 16:9 b 1Sa 15:23, 24Samwiri n’agamba Sawulo nti, “Okoze kya busirusiru, obutakuuma kiragiro kya Mukama Katonda wo kye yakulagira. Singa wakikuumye, Mukama yandinywezezza obwakabaka bwo okufuga Isirayiri emirembe gyonna. 1413:14 a 1Sa 15:28 b Bik 7:46; 13:22 c 2Sa 6:21Naye kaakano obwakabaka bwo tebuliba bwa lubeerera. Mukama anoonyezzaayo omusajja alina omutima ogumunoonya era amulonze okuba omukulembeze w’abantu be, kubanga tokuumye kiragiro kya Mukama.” 1513:15 1Sa 14:2Awo Samwiri n’ava e Girugaali n’ayambuka e Gibea mu Benyamini, Sawulo n’abala abasajja abaali naye, nga baawera nga lukaaga.\nEbbula ly’Ebyokulwanyisa mu Isirayiri\n16Sawulo ne mutabani we Yonasaani, n’abasajja abaali nabo baali basiisidde e Gebea ekya Benyamini, ate ng’Abafirisuuti bo basiisidde Mikumasi. 1713:17 a 1Sa 14:15 b Yos 18:23Abalabe ne bava mu nkambi y’Abafirisuuti mu bibinja bisatu, ekimu ne kyolekera Yofula, mu nsi ya Suwaali, 1813:18 a Yos 18:13-14 b Nek 11:34n’ekibinja ekirala ne kyolekera Besukolooni, n’ekyokusatu ne kyolekera ensalo etunuulidde ekiwonvu Zeboyimu okwolekera eddungu.\n1913:19 2Bk 24:14; Yer 24:1Mu nsi yonna eya Isirayiri temwali muweesi n’omu, kubanga Abafirisuuti baali baasalawo nti, “Si kulwa ng’Abaebbulaniya beeweeseza ebitala oba amafumu!” 20Noolwekyo Abayisirayiri bonna baaserengetanga eri Abafirisuuti, okuwagala enkumbi zaabwe, n’ebiwabyo byabwe, n’embazzi zaabwe, ne najjolo zaabwe. 21Baalinanga omuwendo gwe baasasulanga olw’okuwagala enkumbi ey’amannyo abiri n’ebiwabyo, nga gwa njawulo ku ogwo gwe baawangayo olw’okuwagala embazzi n’emiwunda.\n2213:22 a 1By 9:39 b Bal 5:8Era ku lunaku olw’olutalo tewaali muserikale n’omu ku baali ne Sawulo ne Yonasaani, eyalina ekitala wadde effumu, okuggyako Sawulo ne mutabani we Yonasaani13:22 Abayisirayiri baalwanyisanga mitego na busaale. 2313:23 1Sa 14:4Waaliwo ekibinja eky’Abafirisuuti ekyali kigenze mu kifo ekyayitibwanga Mikumasi.\nLCB : 1 Samwiri 13


Amakulu g'ekigambo Omukristaayo gandifaananye "Muntu ayatula okukkiriza kwe mu Yesu, oba ediini eyesigamye ku nsomesa ya Yesu. Newankubadde eno ntandikwa nnungi, ebulamu okunyonyora okw'amazima gga Bayibuli aganyonyola kiki Omukristaayo kyali era kyategeeza. Ekigambo Omukristaayo kikozesebwa emirundi esatu mu ndagaano empya (Ebikolwa 11:26; 26:26, 1 Petero 4:16). Abagoberezi ba Yesu okusooka bayitibwanga "Abakristaayo" mu Antiyokiya (Ebikolwa 11:26) kubanga enneyiisa yaabwe, byebaakolanga, nebigambo byabwe, byalinga ebya Yesu. Ekigambo "Omukristaayo" kitegeeza "Ava mu kibiina kya Kristu" oba "Omugoberezi wa Kristu"\nEby'embi, ebiseera gyebimaze nga biyitawo, ekigambo "Omukristaayo" kifiriidwa amakulu manji era kitera okukozesebwa ku muntu munnaddiini, oba alina empisa ennungi, nebwaba nga akiriza oba nga tagoberera Yesu Kristu. Abantu banji abatakkiririza mu Yesu betwaala okuba abakristaayo kubanga bagenda mu Kanisa oba babeera mu nsi emanyi Katonda. Naye okugenda mu Kanisa, okuyamba abo abeetaaga, oba okubeera omuntu omulungi, tekikufuula mukristaayo. Okugenda mu Kanisa tekikufuula mukristaayo ng'okugenda mu garagi y'emotokka bwekitakufuula emotoka. Okuba Memba wa Kanisa, obutayosa kukuŋŋaana, oba okuwaayo eri omulimu gwonna kanisa gwekola tekikufuula mukristaayo.\nBayibuli etugamba ebikolwa ebirungi byetukola tebisobola kutukirizissa katonda. Tito 3:5 atugaamba "n'atulokola, si lwa bikolwa eby'omu butuukirivu bye twakola ffe wabula olw'okusaasira kwe, olw'okunaazibwa okw'okuzaalibwa omulundi ogw'okubiri n'okufuulibwa abaggya Omwoyo Omutukuvu," Nolw'ekyo, omukristaayo ye muntu azaaliddwa Katonda omulundi ogw'okubiri.( Yokaana 3:3 Yokaana 3:7; 1 Petero 1:23) ng'atadde okukkiriza kwe mu Yesu Kristu. Abafeeso 2:8 etugamba, "kubanga mwalokoka lwa kisa lwa kukkiriza; so tekwava gye muli: kye kirabo kya Katonda:"\nOmukristaayo omutuufu ye muntu atadde obwesigge no kukkiriza mu mulimu Yesu Kristu gweyakola, ngotaddeko okuffa ku musaalaba ng'omutango ogwasasulira ebibi byaffe era nemu kizuukirakwe ku lunaku olwokusattu. Yokaana 1:12 etugaamba "Naye bonna abaamusembeza yabawa obuyinza okufuuka abaana ba Katonda, be bakkiriza erinnya lye." Akabonero akalaga Omukristaayo omutuufu kwe kwagala kwalina eri abalala, nokugondera ekigambo kya Kyatonda. Omukristaayo omutuufu mazima aba mwana wa Katonda, kitundu ku Nyumba ( Soma Famile) ya Katonda era oyo aweredwa obulamu obugya mu Yesu Kristu.


Bukedde Online - Kojja yeekobaanye n’omukozi ne bawamba omwana wa mwannyina\nKanyama eyatta musangi we mu bbaala alaajanye...\nEnsonga eyattisa Kaweesi ezuuse\nKOJJA w’abaana aluse olukwe ne yeekobaana n’abazigu ne bawamba omwana wa mwannyina ow’omwaka ogumu n’ekitundu ne basaba obukadde 50 okumukomyawo.\nBya SARAH ZAWEDDE NE REGINA NALUNGA\nBrian Lukwago yeekobaanye ne Henry Kato nga dereeva wa waka wamu ne Jamirah Nantongo 20 ng’ono ayita Namuddu ssenga ne bawamba Blick Lee Jr. omwana wa Gloria Namuddu.\nNamuddu, mutuuze mu Kitala zooni e Kanyanya ng’omwamiwe ye Blick Lee Sr. Lukwago yamatizza abazigu nti mwannyina Namuddu ne mukoddomi we balina obusobozi obubawa ssente zino mu bwangu.\nNantongo yabadde amuyambako okuwerekera abaana ku ssomero mu mmotoka nga naye beefudde abamuwambye. Namuddu yagambye nti yeewuunyizza mutoowe Lukwago nga ye muggalanda ewaabwe engeri gye yeenyigidde mu kintu kino.\nYayongeddeko nti Kato yakimye abaana bange ababiri abasoma ku Kampala Parents nga bulijjo ku ssaawa nga 12.30 ez’oku makya ku Lwokuna. Nantongo yabawerekeddeko ng’asitudde muto waabwe Blick Lee gwe yabadde alina okuzza awaka.\nWabula ku ssaawa nga 1.00 ez’oku makya Jane Kyomuhendo yawulidde ekibwatuka ebweru nagenda okulaba ogubadde. Yasanze Kato agudde wansi kumpi ne mmotoka yaffe ey’ekika kya Noah nnamba UAY 819Q gye yabadde avuga nga bagyasiza endabirwaamu.\nKyomuhendo bwe yamutuuseeko yayogedde ekigambo kimu nti gamba mukama wange nti abazigu banzingizza ku mulyango gwa geeti ne bankuba oluvannyuma ne bawamba Blick ne Nantongo nga babuzeewo .\nTwatandikiddewo okunoonyereza era twaddukidde ku poliisi e Kanyanya ne tuggulawo omusango ku fayiro SD:16/14/06/18.\nLukwago yatweyunzeeko ku poliisi ne tutandika okusalira awamu amagezi aganunula abawambe.\nBakira abaawambye abaana bankubira essimu nga bakozesa ssimu ya Kato nga banvuma nga bwe bategeeza nti balaba buli kigenda mu maaso era ne bandabula singa ndwawo okuweereza ssente zaabwe nga ndi mukuzungira ku poliisi abaana baabadde baakumutuusako obulabe.\nBandagiridde ssente nzitwale e Buloba nga tekuli ba bya kwerinda Arison Arinda nga yatwala poliisi ya Kanyanya yategeezezza nti ab’eby’okwerinda omwabadde ISO baabiyingiddemu ne batandika okubalondoola era Lukwago yalabye bitabuse kwe kukubira abalina abaana nti ddiiru eyiise babakomyewo.\nMu bbanga ttono, baakubidde Namuddu nti Nantongo akomyewo n’omwana nga bajjidde ku bodaboda era nga tebalina buzibu bwonna.\nOmuserikale eyabadde awaka mu ngoye eza bulijjo yabeembekerezza owa boda okubatuusa ku poliisi e Kanyanya naye nga baasoose ku mukwata kyokka nayimbulwa nga bamaze okukitegeera nti talina buzibu.\nKato ne Nantongo abali ku poliisi ya Kanyanya baalonkomye Lukwago nti ye yaluse ddiiru eno nga yayongeddwaayo natwalibwa ku poliisi ya Kawempe.\nBagguddwaako omusango gw’okuwamba amuntu ng’okunoonyereza bwe kweyongerayo.\nBlick Lee Sr.,\nBlick Lee Jr.


Bugingo azzeemu okulengezza mukyalawe Teddy...\nSteven Ssenkeezi agamba nti, Bwe kiba nga House of Prayer yawandiisibwa nga kkampuni kitegeeza nti, dayirekita omu tasobola kutuula n’asalawo okugoba omuntu mu kkampuni.\nAkulira kkampuni ne bw’oba nga ggwe asinga emigabo emingi mu kkampuni tosobola kusalawo ku lwa kkampuni ng’olukiiko olufuzi terutudde kusalawo.\nAsuman Basalirwa; Olukiiko olufuzi nga terunnatuula, omuwandiisi wa kkampuni asooka kuwandiikira badayirekita baayo n’amutegeeza ku lukiiko luno ng’ekyabulayo ennaku.\nAteekwa okubategeeza ebigenda okuteesebwako era kino bwe kitakolebwa, ebisaliddwaawo bibeera wabweru w’amateeka.\nRadislus Rwakafuzi, omukyala bw’aba ng’asobola okulaga kkooti n’agikakasa nti, okumuggyako emigabno gye mu kkampuni kyakolebwa mu mutima mubi awo asobola okuggulawo omusango mu kkooti.\nEra bwe kiba nga waliwo kkampuni eyasooka okuggulibwawo ng’alinamu emigabo ne gimuggyibwako oba kkampuni n’emala gasaanyizibwawo era akyasobola okugenda mu kkooti kubanga olukiiko olufu olwa kkampuni bwe luba terwatuula kusalawo nti kkampuni eggalwe, omuntu omu yekka takkirizibwa kusalawo ku lulwe n’aggalawo kkampuni ku lwa banne.\nNaye engeri gy’eri nti, kkanisa kiba kizubu okuba nga baagiwandiisa nga kkampuni.\nEkkanisa zitera kuwandiisibwa nga ekitongole ekya nnakyewa (NGO) naye ate zirina okubeera ne bammemba abali ku lukiiko olufuzi nga ne wano bammemba basooka kutuula ne basalawo ekirina okukolebwa olw’obulungi bw’ekkanisa.


Bukedde Online - Omubaka Nsereko bamututte mu kkooti lwa bukadde 800 ez'ettaka ery'oluguudo lye yatunda\nOmubaka Nsereko bamututte mu kkooti lwa bukadde 800 ez'ettaka ery'oluguudo lye yatunda\nNnaabagereka akaabizza abakungubazi ng'ayogera ku kitaawe\nOgwa 'Togikwatako' gusalwa Lwakuna\nOMUBAKA Muhammed Nsereko akiikirira Kampala Central bamuwawaabidde mu kkooti lwa nsimbi obukadde 800 ez’ettaka ery’oluguudo lye yatunda.\nOmubaka Muhammad Nsereko\nBYA ANNET NALUGGWA\nEttaka erizaalidde Nsereko obuzibu lisangibwa ku Bat Valley Crescent ng'agambibwa okulitunda bwe yali ssentebe w'akakiiko k'ettaka mu Kampala Central.\nOmusango guno guli ku fayiro nnamba CS 282/2019 mu kkooti enkulu etawulula enkaayana z'ebyobusuubuzi mu Kampala nga guweereddwa omulamuzi Richard Wejuli Wabwire okuguwulira.\nNsereko awawaabiddwa n'akakiiko aka Kampala District Land board.\nBwindi Mgahinga Conservation Trust be baawaabye nga bayita mu bannamateeka baabwe aba Nangwala, Rezida & Co Advocates era mu mpaaba yaabwe bagamba nti nga April 4, 2014 omuwaabi ne Nsereko baakola endagaano y'okugula ettaka erisangibwa ku Freehold volume 1440 Folio 8 ku poloti 9 Bat Valley Crescent ku 800,000,000/- era zaasasulwa mu bujjuvu.\nMu bujulizi bwe bawadde kkooti bataddeko ne kkopi za ceeke kwe baasasulira ssente zino nga April 4, 2014 ne April 22, 2014 mu Stanbic Bank.\nEndagaano eno ey'okutunda ettaka lino, Nsereko yakkirizza nti alina olukusa okukyusa ekyapa okukizza mu mannya g'omuwaabi era ettaka omuwaabi ne bamukolera n'ekyapa mu bukyamu nga bakimanyidde ddala nti ettaka ligenda kuzimbibwako luguudo.\nKyokka omuwaabi bwe yasaba KCCA okukulaakulanya ettaka lino ne bamugaana nga August 5, 2015 ng'ebbaluwa eno baagiwandiikira abaali balooya be aba KMNN nga bamutegeeza nti ettaka lino ligenda kuzimbibwamu oluguudo.\nBagamba nti ne Kampala District Land Board nayo evunaanyizibwa era nayo baayagala ebaliyirire olw'ebyo bye bafiiriddwa. Babalanga ne Nsereko okuba nti tebaagenda mu KCCA kuzuula oba ddala ettaka eryo lyali terigenda kukozesebwa.\nAte bwe baba baali bakimanyiiko, kitegeeza nti baafuna ssente okuva ew'omuwaabi nga bakimanyi nti ettaka lino lyali si lya kukozesebwa muwaabi. Omuwaabi agamba nti ettaka lino alisaasanyizzaako ssente endala okuli 59,911,200/=.\nKati asaba kkooti ekake abawaabi okusasula ssente ze yasasula ng'agula ettaka lino ne zaasaasanyirizza ku musango guno.\nAbapoliisi abalabikidde mu katambi nga batulugunya owa 'people power' babakutte\nMathiew Kanyamunyu kkooti ezzeemu okugaana okumweyimirira\n'Abasoga tusosolwa ebitagambika'\nPajero yange baajibba ebyalimu ne mbikwate ne baze!\nOmusajja agambibwa okubba emmotoka ya mukazi we n'ajitunda bimutabuseeko


Bukedde Online - Kaija ayogedde ebifudde Bukedde ow’amaanyi\nKaija ayogedde ebifudde Bukedde ow’amaanyi\nTeddy Bugingo addukidde mu kkooti Enkulu...\nBarbara Kaija omukuhhaanya wa Vision Group ow’oku ntikko.\nOMUKUhhAANYA wa Vision Group ow’oku ntikko efulumya ne Bukedde, Barbara Kaija alaze ebikoze Bukedde emyaka 25 olupapula luno gye lumaze nga luweereza abantu. Yeenyumiriza nnyo mu ngeri Bukedde gy’etumbudde olulimi Oluganda era nga kati lwogerwa kumpi mu buli kitundu kya Uganda era nga luyambye ne mu kugatta Bannayuganda.\nKaija yabadde awa obubaka bwe ng’olupapula lwa Bukedde luli mu bijaguzo by’okuweza emyaka 25. Mu kiseera kyekimu, Bukedde Ttivvi nayo eri mu bijaguzo bya kuweza myaka 10 ate Bukedde FM ejaguza emyaka 11. “Amaanyi ga Bukedde gasobodde okukyusa obulamu bw’abantu abawerako era ekyo kituwa essanyu.” Kaija bwe yategeezezza eggulo ng’asinziira mu ofiisi ye ku kitebe kya Vision Group mu Industrial Area.\nYannyonnyodde nti mu 1994, Obukulembeze obwali wansi wa William Pike bwakiraba nga kyetaagisa okutandikawo olupapula lw’Oluganda lusobole okuyamba aboogezi b’Oluganda abaali abangi kubanga empapula z’amawulire ez’Oluganda ezimu zaali zigudde ate endala nga zinafuye nnyo.\nBaalanga mu lupapula lwa The New Vision nga basaba abantu okubaweereza erinnya lye baalina okutuuma olupapula olwali lugenda okutandikibwawo The New Vision. Wadde ng’abantu abaasindika obubaka baali bangi, kyokka mukyala w’omuyimbi kati omugenzi Elly Wamala ye yaweereza erinnya lya Bukedde eryalondebwa era n’aweebwa n’ekirabo. “Bukedde mmwebaza kuba akoze kinene okutumbula olulimi Oluganda.\nOlupapula lwa Bukedde olwasooka okufuluma.\nOlulimi lwonna bwe lutawandiikibwa lusobola okunafuwa oba okufiiraddala. Abaana bangi abasomye Oluganda bafunye emirimu mu Bukedde ate n’atakoma awo, Oluganda n’aluwandiikamu n’ebitabo eby’enjawulo” Kaija bwe yagambye; n’awa ekyokulabirako ky’ebitabo nga Muteesa Kabaka Wange, Ekitiibwa kya Buganda ne Paapa Francis\nBukedde yamwogeddeko ng’olupapula olusinga okutunda mu ggwanga Uganda nga ne mu Africa yonna lukwata kyakubiri mu mpapula z’amawulire ezikula okusinziira ku kunoonyereza okwakolebwa ekitongole kya ABC (Audit Bureau of Circulation).\nKaija agamba nti olulimi Oluganda lwa byabusuubuzi olwogerebwa mu buli kanyomero ka ggwanga olukoze ekinene okugatta Bannayuganda. Yeebazizza abasomi olw’okuwagira Bukedde okumala kati emyaka 25 n’agamba nti be bafudde Bukedde ow’enjawulo. Yasabye abasomi okwongera okuwabula ku biba tebitambudde bulungi n’okuwa ebirowoozo ebipya ebisobola okutwala mu maaso akatabo.\nYalabudde abasomi okwegendereza omuze gw’abasasi ba kkampuni ya Vision Group abasobola okubasaba ssente nga tebannaba kubaggyako mawulire. Yagambye nti amawulire gonna agakwatibwa emikutu gy’ekitongole ga bwereere ‘Bukedde Ttivvi ne Leediyo za njawulo’\n‘Bukedde Ttivvi ne Leediyo za njawulo’\nKaija yagambye nti Bukedde olupapula lwe lwazaala Bukedde Ttivvi ne Bukedde Leediyo ebifuuse ensonga mu ggwanga ensangi zino. Yakinogaanyizza nti bwe baali batandika leediyo ne ttivvi baayagala bakole ekintu eky’enjawulo ekyawukana ku byaliwo ng’abantu basobola okubawa amawulire agali mu ngeri y’emboozi.\n“Twasalawo okufuna abakozi okwali Simei Wessaali, Hadijah Nabukenya be twaggya mu lupapula ne mbeegattako ne tugenda e Kenya ne twongera okukuguka mu byempeereza ya ttivvi. Kino kyatuyamba okufuna emikutu gy’omuntu waabulijjo egya nnamaddala” Kaija bwe yategeezezza.\nMu kiseera kino musanyufu kuba pulogulamu nnyingi eziyigiriza, ezimanyisa n’ezisanyusa ziri ku mikutu gino, gamba nga; Akeezimbira, Omuntu w’Abantu, Abanoonya n’endala nnyingi.\nMu kusooka abantu abamu amawulire Agataliiko Nfuufu, baali bagayita katemba olw’okuba ebintu ebyali bisobye ng’okubba ettaka n’okutulugunya abaana byali tebyanikibwa ku mikutu egyaliwo.\nKino kiyambye Bukedde ttivvi okwekuumira ku ntikko wadde ng’endala nnyingi zigezezzaako okugikoppa. Ekimu ku kyama ekiyambye ennyo emikutu gya Bukedde lwa kuba nti ebintu byonna babikola nga ttiimu era kizibu okugamba nti omuntu bw’ati y’azimbye Bukedde yekka.\nAbantu bangi okuli abakulira n’abalala abatamanyiddwa nnyo bantu abateekayo obudde n’okwewaayo okulaba ng’ebintu bibeera ku mutindo. Ekyama ekirala kiri mu kubeera na basasi abangi mu buli kitundu kya ggwanga. Kino kibayamba nti ekintu kigenda okugwawo nga balinawo omuntu asobola okukibafunira mu budde.\nYasuubizza okwongera okuwa abasomi, abalabi, n’abawuliriza ba Bukedde FM ebisingawo kuba bali mu kiyungu bafumba. Kaija yasabye abantu okuweereza obubaka obulaga engeri olupapula lwa Bukedde gye lukyusizzaamu obulamu bwabwe.\nMu ngeri ey’enjawulo yeebazizza akulira kampuni ya Vision Group, Robert Kabushenga olw’okuleeta ekirowoozo ky’okutandikawo Bukedde leediyo mu 2008 ne Bukedde ttivvi mu 2009.\nNamulindwa avuganya ku ngule y’asinze okuweereza ku ttivvi\nBajjumbidde okujjuza akalulu ka Gabula Ssekukkulu\nKabushenga ayanjudde ettu ly’ameefuga


Bukedde Online - Bamusaayimuto babiisanya mu mpaka za Badminton\nGolola agenda kusasulira okumpita 'Baby Nd...\nAbazannyi abasoba mu 300 okuva mu masomero 30 batandise okuvuganya mu mpaka za tteba ey’ekyoya ‘Badminton’ eza Taibah Schools Badminton Tournament nga basengekeddwa mu mitendera gy’emyaka 10, 13, 15 ne 19.\nAkulira essomero lya Taibah International School Oscar Semweya -Musoke (mu galubindi) ng'akwasa aba Ugnada Badminton Association ebikopo n'emijooozi ebinakozesebwa mu mpaka za Taibah Schools 2018 ezitandika nga March 16 e Lugogo. Ekif: Silvano Kibuuka)\nBasookedde ku kusindanira mu ttiimu z’amasomero bazzeeko enzannya za sekinnoomu.\nEmpaka zino kati ezibumbujjura mu Lugogo Indoor ze zimu ku zitumbudde omutindo gw’abazannyi ba ttena eno abakiiikiridde eggwanga mu myaka 17 gye zaakazannyirwa nga kino kye kimu ku buwalirizza akulira essomero lino, Oscar Semweya-Mukasa okuziteekamu ensimbi buli mwaka.\nEmpaka zino zituukidde mu kiseera ekituufu eri omuzannyi Brian Kasirye omu ku bagenda okukiikirira Uganda mu mizannyo gya Commonwealth Games mu kibuga Gold Coast ekya Australia omwezi ogujja.\n“Tetukoma ku kusomesa mu kibiina wabula n’okwongera omutindo gw’abayizi nga bayitira mu mizannyo nga y’ensonga lwaki tutadde ensimbi obukadde 10 mu mpaka zino ezizannyiddwa e Lugogo nga March 16-19,” Semweya-Mukasa bw’ategeezezza.\nKasirye ye yawangudde empaka zino okwaka oguwedde era nga muza Uganda International yamalidde ku luzannya lwakubiri.


Bukedde Online - Ab'amagye balumbye edduuka ly'Abayindi okubanyaga poliisi n’ekwatako omu\nOw'akasolya k'ekika kyenvubu bamukutte lwa...\nMuseveni agguddewo amakolero 6\nABAJAASI mukaaga beefudde abakozi b’ekitongole ekiwooza omusolo ekya Uganda Revenue Authority (URA) ne banyaga Abayindi emmaali ya bukadde ku Dewinton Road mu Kampala. Poliisi ekutteko omu ate abataano ne badduka. Baabadde batambulira mu mmotoka ssatu okwabadde n’eya Genero okulaga nti omulimu gwe baabadde bakola gwabatumiddwa bakulu ekitaabadde kituufu.\nBaakozesezza mmotoka ya Brigadier Kamanyire akulira ebyensimbi mu UPDF. Mmotoka baabadde bagiggyeeko nnamba yaayo entuufu H4DF 1665 nga bataddeko endala H4DF 1796 baabadde n’endala H4DF 789. Baagenze ku dduuka eritunda kkompyuta erya Mitsumi nga beefudde nti waliwo ebyamaguzi ebyabadde bikukusiddwa ne biyingizibwa mu dduuka bye baabadde baagala okukwata.\nBwe baatuuse mu dduuka, baatadde abaabaddemu ku mudumu gw’emmundu nga bwe babasaba empapula kwe baasasulira omusolo ku byamaguzi bye batunda. Baatutte ssente enkalu (doola) n’eza Uganda ezitannamanyika muwendo. Okusinziira ku sitatimenti, Abayindi bannannyini dduuka gye baakoze ku CPS mu Kampala, kumpyuta ze babbye zibalirirwamu ddoola 3,750.\n(Obukadde obusoba mu 10 mu za Uganda). Abasuubuzi abaabadde wabweru baatidde bwe baalabye ng’emmotoka z’amagye ennene ze zibalumbye okubowa emmaali yaabwe. Abayindi baggyeeyo empapula ne basooka bakalambira nti baasasula bulungi omusolo era tebabanjibwa.\nOmu ku bannamagye eyabadde ne fayiro eraga nti bamulinako ebiwandiiko yamukambuwalidde n’alagira omu ku baserikale eyabadde n’emmundu ennene okumussaako empingu.\nBaamusibye emikono ne bamuyingiza emmotoka ku kifuba. Abalala baakubye ssimu ku poliisi babayambe ate abamu ne balagira abaserikale b’ekisaakaate ky’ekizimbe kya Madvan Foundation baggalewo ggeeti bazisibeko ne kkufulu.\nEkiseera kino abasuubuzi baabadde bamaze okukuη− ηaana okulaba aba URA abatambulidde mu mmotoka za UPDF ssatu okulumba sitoowa y’Omuyindi. Ababbi bwe baalabye nga geeti zisibiddwa, abaabadde n’emmundu bataano ne badduka. Baayise mu lukuubo oluli emmanju w’ebizimbe bya Madvan Foundation ebisangibwa ku Jinja Road ne babuuka ekikomera ne badduka.\nOluvannyuma Omuyindi yategeezezza nti, ababbi abo nga beeyita bakozi ba kitongole kya URA era nga batambulira mu mmotoka z’amagye baabalumba nga bakyakolera ku luguudo lwa Bombo Road era ne bababba mu ngeri y’emu nga baatikka kompyuta zonna era ne babalagira nti bagende beeyanjule ku kitebe ky’omusolo e Nakawa kyokka bwe baatuukayo, baabagamba nti abo tebabamanyi.\nBeemulugunyizza nti bizinensi ku Bombo Road baali bagisudde kwe kusengukira mu Madvan Foundation kyokka nayo babasanzeeyo. Poliisi yakutteko omu RA 215553 Lance Corporal Richard Isoke ng’agezaako okuggyawo mmotoka ya mukama we adduke. Abataano abadduse, nabo ebayigga bannyonnyole.\nPoliisi yabasuuzizza n’emmundu nnamba UG UPDF 56-128125288 kika kya SMG emanyiddwa nga AK47 ne magaziini ejjudde amasasi. Omwogezi wa poliisi mu Kampala n’emiriraano Lucas Owoyesigyire yagambye nti, banoonyereza okuzuula abaaluse olukwe luno ne baggulawo omusango ku Fayiro CRB 1559/2018 ku CPS mu Kampala.


Emyaka Kikumi ng’Obwakabaka Bufuga! | Ogw’Okusoma\nYamba Omwana Wo Akyali Omuto Okuweereza Yakuwa\nYamba Abaana Bo Abatiini Okuweereza Yakuwa\nKirage nti Osiima Ebyo Yakuwa by’Atukoledde\nYakuwa Ye Katonda ow’Okwagala\nOyagala “Muntu Munno nga Bwe Weeyagala Wekka”?\nEmyaka Kikumi ng’Obwakabaka Bufuga!\nOKUVA MU TTEREKERO LYAFFE “Tewali Kintu Kyonna Wansi w’Enjuba Kisaanidde Kubalemesa!”\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga (Malawi) Chitumbuka Chiyao Chokwe Chuvash Colombian Sign Language Croatian Czech Danish Drehu Dutch Efik English Estonian Fijian Finnish Finnish Sign Language French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kannada Kazakh Kikamba Kikuyu Kinyarwanda Kirghiz Kiribati Kirundi Kisi Korean Krio Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Malagasy Malay Malayalam Marathi Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Punjabi Quechua (Bolivia) Quichua (Imbabura) Romanian Russian Samoan Sango Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus)\nOmunaala gw'Omukuumi—Ogw'Okusoma mu Kibiina | Noovemba 2015\n“Katonda ow’emirembe . . . abawe buli kintu ekirungi okusobola okukola by’ayagala.”—BEB. 13:20, 21.\nENNYIMBA: 136, 14\nMU MYAKA 100 EGIYISE, . . .\nbintu ki bye tukozesezza mu kubuulira amawulire amalungi ag’Obwakabaka?\nnkola ki ze tuyiiyizza ne tuzikozesa mu kubuulira?\nababuulizi b’Obwakabaka batendekeddwa batya?\n1. Omulimu gw’okubuulira gwali mukulu kwenkana wa eri Yesu? Nnyonnyola.\nYESU yayagalanga nnyo okwogera ku Bwakabaka bwa Katonda. Bwe yali wano ku nsi, Yesu yayogera ku Bwakabaka obwo emirundi mingi okusinga ekintu ekirala kyonna. Mu butuufu, yabwogerako emirundi egisukka mu 100. Tewali kubuusabuusa nti Obwakabaka Yesu yali abutwala nga bukulu nnyo.—Soma Matayo 12:34.\n2. Bantu bameka abayinza okuba nga baaliwo nga Yesu awa ekiragiro ekiri mu Matayo 28:19, 20, era lwaki tugamba bwe tutyo?\n2 Oluvannyuma lw’okuzuukira, Yesu yasisinkana abantu abasukka mu 500 abaali bajja okufuuka ababuulizi b’Obwakabaka. (1 Kol. 15:6) Kirabika ku olwo lwe yawa ekiragiro eky’okubuulira “abantu b’omu mawanga gonna” ebikwata ku Bwakabaka. Omulimu ogwo tegwandibadde mwangu. * Yesu yagamba nti omulimu ogwo gwandibadde gukolebwa okutuukira ddala “ku mafundikira g’enteekateeka eno ey’ebintu,” era bwe kityo bwe kibadde. Oyinza okuba nga naawe weenyigira mu kutuukirizibwa kw’obunnabbi obwo.—Mat. 28:19, 20.\n3. Bintu ki ebisatu ebituyambye okukola obulungi omulimu gwaffe ogw’okubuulira?\n3 Oluvannyuma lw’okuwa ekiragiro ekikwata ku kubuulira, Yesu yagamba abagoberezi be nti: “Ndi wamu nammwe.” (Mat. 28:20) Ekyo kiraga nti Yesu yandibadde awa abagoberezi be obulagirizi nga bakola omulimu gw’okubuulira. Era Katonda waffe atuwadde “buli kintu ekirungi” okusobola okutuyamba okutuukiriza obulungi omulimu gw’okubuulira ogukolebwa mu nsi yonna. (Beb. 13:20, 21) Mu kitundu kino, tugenda kwetegerezaayo bisatu ku bintu ebyo: (1) ebintu ebituweereddwa okukozesa, (2) enkola ezitali zimu ze tukozesezza, ne (3) engeri gye tutendekeddwamu. Ka tusooke tulabe ebimu ku bintu bye tukozesezza mu myaka 100 egiyise.\nKABAKA AWA ABANTU BE EBINTU EBY’OKUKOZESA\n4. Ebintu ebitali bimu bye tukozesezza bituyambye bitya mu mulimu gwaffe ogw’okubuulira?\n4 Yesu yageraageranya “ekigambo ky’Obwakabaka” ku nsigo ezisigibwa ku ttaka ery’ebika eby’enjawulo. (Mat. 13:18, 19) Omulimi ayinza okukozesa ebintu eby’enjawulo okuteekateeka ennimiro nga tannasiga nsigo. Mu ngeri y’emu, okumala emyaka mingi, Kabaka waffe atuwadde ebintu ebitali bimu eby’okukozesa okuteekateeka emitima gy’obukadde n’obukadde bw’abantu okusobola okukkiriza amawulire g’Obwakabaka. Ebimu ku bintu ebyo twabikozesa okumala emyaka mitonotono, naye ate ebirala tukyabikozesa n’okutuusa leero. Kyokka, ebintu ebyo byonna bituyambye okulongoosa mu ngeri gye tubuuliramu.\n5. Ababuulizi baakozesanga batya kakaadi okwabanga obubaka bwa Bayibuli?\n5 Mu 1933, ababuulizi baatandika okukozesa kakaadi akaaliko obubaka bwa Bayibuli. Kakaadi ako kaayamba bangi okutandika okubuulira. Buli luvannyuma lw’ekiseera, baafulumyanga kakaadi akalala nga kaliko obubaka obw’enjawulo. Kakaadi ako kaali kangu okukozesa! Ow’Oluganda Erlenmeyer yalina emyaka nga kkumi bwe yasooka okukozesa kakaadi ako. Yagamba nti: “Twagambanga bugambi omuntu nti, ‘Nkusaba osome obubaka obuli ku kakaadi kano?’ Omuntu bwe yamalanga okusoma kakaadi ako, twamulekeranga eky’okusoma, oluvannyuma ne tweyongerayo.”\n6. Kakaadi okwabanga obubaka bwa Bayibuli kaayamba katya ababuulizi?\n6 Kakaadi akaabangako obubaka bwa Bayibuli kaayamba ababuulizi mu ngeri nnyingi. Ng’ekyokulabirako, wadde ng’ababuulizi abamu baali baagala nnyo okubuulira, baalina ensonyi era nga tebamanyi kya kwogera. Ate abalala baayogeranga nnyo. Baabuuliranga abantu kumpi buli kimu kye baabanga bamanyi mu ddakiika ntono, naye ng’oluusi tebakozesa magezi! Okuva bwe kiri nti kakaadi ako kaaliko ebigambo bitonotono ebyali bisengekeddwa obulungi, kaayamba ababuulizi okubuulira obulungi.\n7. Kusoomooza ki ababuulizi kwe baayolekagana nako nga bakozesa kakaadi?\n7 Kyokka waaliwo n’okusoomooza okutali kumu ababuulizi kwe baayolekagananga nakwo nga bakozesa kakaadi. Mwannyinaffe Grace A. Estep yagamba nti: “Oluusi omuntu yabuuzanga nti, ‘Kakaadi kano koogera ku ki? Lwaki tobimbuulira bubuulizi?’” Abantu abamu baabanga tebasobola kusoma bubaka obwabanga ku kakaadi. Ate abalala, okuva bwe kiri nti baali balowooza nti kakaadi baali bakabaweeredde ddala, bwe baakakwatanga, nga bayingira mu nnyumba zaabwe nga baggalawo oluggi. Omuntu bwe yabanga tayagala bubaka bwaffe, yakwatanga kakaadi ako n’akayuzaayuza. Wadde kyali kityo, kakaadi ako kaayamba ababuulizi okuyiga okutuukirira abantu n’okubamanyisa nti baali babuulizi b’Obwakabaka.\n8. Ababuulizi baakozesanga batya gramufomu? (Laba ekifaananyi ku lupapula 26.)\n8 Ekintu ekirala ababuulizi kye baakozesa mu myaka gya 1930 okutuukira ddala awo nga ku ntandikwa y’emyaka gya 1940 ye gramufomu, era ab’oluganda abamu baagiyitanga Alooni okuva bwe kiri nti kumpi ye yakolanga ogw’okwogera. (Soma Okuva 4:14-16.) Omuntu bwe yakkirizanga okuwuliriza, omubuulizi yamuteerangako ejjinja okwabanga emboozi eyeesigamiziddwa ku Bayibuli okumala eddakiika nnya n’ekitundu, era oluvannyuma yamulekeranga eky’okusoma. Oluusi ab’omu maka bonna baakuŋŋaananga wamu ne bawuliriza emboozi eyo! Mu 1934 Watch Tower Society yatandika okukola gramufomu ez’okukozesa, naddala mu mulimu gw’okubuulira. Ekiseera bwe kyagenda kiyitawo, emboozi ezaali zikwatiddwa ku mayinja zaawerera ddala 92.\n9. Gramufomu yayamba etya ababuulizi?\n9 Oluvannyuma lw’okuwuliriza emu ku mboozi ezo, omusajja omu ayitibwa Hillary Goslin yasaba omubuulizi amwazike gramufomu okumala wiiki emu asobole okuyamba baliraanwa be okumanya ebikwata ku Bwakabaka. Omubuulizi yagenda okuddayo yasanga abantu bangi abaagala okuyiga ebisingawo nga bamulinze. Ekiseera bwe kyagenda kiyitawo, bangi ku bantu abo beewaayo eri Yakuwa, era bawala ba Hillary ababiri baagenda ne mu Ssomero lya Gireyaadi, oluvannyuma ne basindikibwa okuweereza mu nsi endala. Okufaananako kakaadi akaaliko obubaka bwa Bayibuli, gramufomu nayo yayamba bangi okutandika okubuulira. Naye ekiseera kyali kigenda kutuuka, Kabaka ayigirize abantu be okubuulira ng’ayitira mu Ssomero ly’Omulimu gwa Katonda.\nABABUULIZI BAKOZESA ENKOLA EZ’ENJAWULO\n10, 11. Empapula z’amawulire ne leediyo byakozesebwa bitya mu mulimu gw’okubuulira, era lwaki enkola ezo zaali nnungi?\n10 Nga bagoberera obulagirizi bwa Kabaka waabwe, abantu ba Katonda bakozesezza enkola ez’enjawulo okutuusa amawulire amalungi ku bantu bangi nga bwe kisoboka. Ekyo kyali kikulu nnyo, naddala mu kiseera ‘abakozi we baabeerera abatono.’ (Soma Matayo 9:37.) Ku ntandikwa y’ekyasa ekya 20, empapula z’amawulire zaakozesebwa okutuusa amawulire amalungi mu bitundu abaweereza ba Yakuwa gye baali abatono ennyo. Buli wiiki, Ow’oluganda Charles Taze Russell yaweerezanga emboozi ze ezeesigamiziddwa ku Bayibuli eri abakuŋŋaanya b’amawulire. Oluvannyuma abakuŋŋaanya b’amawulire baaziweerezanga ebitongole ebikuba empapula z’amawulire mu Amerika, mu Canada, ne mu Bulaaya. Kigambibwa nti omwaka gwa 1913 we gwatuukira, emboozi z’Ow’oluganda Russell zaali zisomebwa abantu nga 15,000,000 okuyitira mu mpapula z’amawulire 2,000!\n11 Oluvannyuma lw’okufa kw’Ow’oluganda Russell, ababuulizi baatandika okukozesa enkola endala okutuusa amawulire amalungi ku bantu. Nga Apuli 16, 1922, Ow’oluganda Joseph F. Rutherford yawa emu ku mboozi ze ezaasookera ddala ddala ku mukutu gwa leediyo ogumu era abantu nga 50,000 be baamuwuliriza. Oluvannyuma, nga Febwali 24, 1924, ekibiina kya Yakuwa kyaggulawo leediyo eyitibwa WBBR. Ng’eyogera ku nkola eyo ey’okutuusa amawulire amalungi ku bantu, Watch Tower eya Ddesemba 1, 1924, yagamba nti: “Mu nkola zonna ezaakakozesebwa okubunyisa amawulire amalungi, leediyo ye nkola esingayo obulungi era tetwala ssente nnyingi.” Okufaananako empapula z’amawulire, leediyo yayamba nnyo mu kutuusa amawulire amalungi ku bantu ne mu bitundu omwali ababuulizi abatono.\nAbabuulizi b’Obwakabaka babuulira mu bifo ebya lukale era balagirira abantu ku mukutu gwaffe ogwa, jw.org (Laba akatundu 12, 13)\n12. (a) Ngeri ki ey’okubuulira mu bifo ebya lukale gy’osinga okunyumirwa? (b) Kiki ekiyinza okutuyamba obutatya kwenyigira mu nkola ez’okubuulira mu bifo ebya lukale?\n12 Leero essira lisiddwa nnyo ku kubuulira mu bifo ebya lukale: ku siteegi za bbaasi, awasimba eggaali z’omukka, awasimba ebidduka, mu bibangirizi ebya lukale, ne mu butale. Bwe kiba nti otya okwenyigira mu emu ku ngeri ezo ez’okubuulira, saba Yakuwa akuyambe era fumiitiriza ku bigambo by’Ow’oluganda Angelo Manera, amaze ebbanga eddene ng’aweereza ng’omulabirizi akyalira ebibiina. Yagamba nti: “Buli ngeri empya ey’okubuulira gye twagambibwanga okukozesa twagitwala ng’engeri endala ey’okuweerezaamu Yakuwa, ey’okukyoleka nti tuli beesigwa gy’ali, n’okukiraga nti tuli beetegefu okumuweereza mu ngeri yonna gy’ayagala tumuweerezeemu.” Okwenyigira mu ngeri empya ez’okubuulira, oboolyawo ezo ezitatwanguyira kwenyigiramu, kituyamba okunyweza okukkiriza kwaffe n’okweyongera okukula mu by’omwoyo.—Soma 2 Abakkolinso 12:9, 10.\n13. Omukutu gwaffe ogwa jw.org guyambye gutya abantu, era birungi ki by’ofunye mu kulagirira abantu okugenda ku mukutu gwaffe ogwo?\n13 Leero ababuulizi bangi bafubye okuyamba abantu okugenda ku mukutu gwaffe ogwa Intaneeti oguyitibwa, jw.org, kwe basobola okusomera n’okuwanula ebitabo byaffe mu nnimi ezisukka mu 700. Abantu abasukka mu kakadde kamu n’ekitundu be bagenda ku mukutu gwaffe buli lunaku. Nga leediyo bwe yakola, omukutu gwaffe ogwa Intaneeti guyambye abantu bangi okuwulira amawulire amalungi, nga mw’otwalidde n’abo abali mu bitundu ebyesudde.\nOKUTENDEKA ABABUULIZI B’AMAWULIRE AMALUNGI\n14. Kutendekebwa ki ababuulizi b’Obwakabaka kwe baali beetaaga, era ssomero ki eribayambye okufuuka abayigiriza abalungi?\n14 Tumaze okulaba ebintu eby’enjawulo n’enkola ez’enjawulo bye tukozesezza mu kubuulira amawulire amalungi. Naye ate tutendekeddwa tutya? Watya singa omuntu yawakanyanga obubaka bwe yabanga awulidde ku gramufomu oba singa yayagalanga okumanya ebisingawo oluvannyuma lw’okusoma ebyo ebyabanga ku kakaadi. Ababuulizi baali beetaaga okumanya engeri y’okuddamu abo ababawakanya n’okuyamba abo abaabanga baagala okumanya ebisingawo. Yakuwa ng’akozesa omwoyo gwe omutukuvu yayamba Ow’oluganda Nathan H. Knorr okukiraba nti kyali kyetaagisa okutendeka ababuulizi okukozesa ekirabo kyabwe eky’okwogera nga babuulira. Kiki ekyakolebwa? Essomero ly’Omulimu gwa Katonda lyatandikibwawo mu bibiina mu 1943. Essomero eryo lituyambye okufuuka abayigiriza abalungi.\n15. (a) Kusoomooza ki abamu kwe baayitamu nga bawa emboozi mu Ssomero ly’Omulimu gwa Katonda? (b) Ekisuubizo kya Katonda ekiri mu Zabbuli 32:8 kituukiridde kitya mu bulamu bwo?\n15 Ababuulizi abamu kyabatwalira ebbanga nga tebannamanyiira kwogerera mu maaso g’abantu. Ow’oluganda Julio S. Ramu ajjukira ebyo ebyaliwo bwe yali awa emboozi ye eyasooka mu 1944. Emboozi eyo yali ekwata ku ki? Yali ekwata ku Dowegi, omusajja ayogerwako mu nnyiriri za Bayibuli ttaano zokka! Julio yagamba nti: “Nnatandika okukankana amagulu n’emikono, era amannyo gange ne gakubagana.” Emboozi ye yonna yalina okugizimbira ku byawandiikibwa bitaano byokka. Agamba nti: “Emboozi yange nnagiweera mu ddakiika ssatu. Ogwo gwe mulundi gwe nnasooka okuyimirira ku kituuti okwogera eri abantu, naye saalekulira.” Abaana abato nabo baawanga emboozi mu ssomero, naye oluusi tekyabanguyiranga kugiwa mu maaso g’ekibiina. Angelo Manera, eyayogeddwako waggulu, ajjukira ekyo ekyaliwo ng’omwana omu omuto awa emboozi ye eyasooka. Agamba nti: “Yatya nnyo ne kiba nti olw’atandika okuwa emboozi ye, yatandikirawo okukaaba. Naye olw’okuba yali mumalirivu okugiwa, yakaaba nga bw’agiwa okutuukira ddala bwe yagimaliriza.” Kyandiba nti otya okubaako ky’oddamu mu nkuŋŋaana oba okwenyigira mu nkuŋŋaana mu ngeri endala yonna olw’okuba olina ensonyi oba olw’okuba waliwo ekintu ky’owulira nti tosobola kukola bulungi? Saba Yakuwa akuyambe okuvvuunuka okutya. Yakuwa ajja kukuyamba nga bwe yayamba abo abeenyigira mu Ssomero ly’Omulimu gwa Katonda mu biseera by’edda.—Soma Zabbuli 32:8.\n16. (a) Essomero lya Gireyaadi lyalina kigendererwa ki edda? (b) Okuva mu 2011 Essomero lya Gireyaadi libadde na kigendererwa ki?\n16 Ng’oggyeeko Essomero ly’Omulimu gwa Katonda, waliwo engeri endala abantu ba Yakuwa gye batendekebwamu. Abaminsani batendekebwa mu Ssomero lya Gireyaadi. Okusinziira ku omu ku abo abasomesa mu ssomero eryo, ekimu ku bigendererwa by’essomero eryo kwe “kuleetera abayizi okwongera okwagala omulimu gw’okubuulira.” Essomero lya Gireyaadi lyatandikibwawo mu 1943, era okuva olwo abayizi abasukka mu 8,500 be batendekeddwa. Abaminsani abatendekeddwa mu Gireyaadi baweereza mu nsi nga 170. Okuva mu 2011, abo abayitibwa okugenda mu Ssomero lya Gireyaadi balina okuba nga bali mu buweereza obw’ekiseera kyonna obw’enjawulo: bapayoniya ab’enjawulo, abalabirizi abakyalira ebibiina, Ababeseri, oba abaminsani abatagendangako mu ssomero eryo.\n17. Miganyulo ki egivudde mu Ssomero lya Gireyaadi?\n17 Miganyulo ki egivudde mu ssomero eryo? Lowooza ku kyokulabirako kino. Mu Agusito 1949, ababuulizi abaali mu Japan baali tebawera na kkumi. Omwaka ogwo we gwaggwerako, mu Japan mwalimu abaminsani 13 abaatendekebwa mu Ssomero lya Gireyaadi. Leero mu Japan mulimu ababuulizi nga 216,000, era ababuulizi nga 42 ku buli kikumi mu nsi eyo baweereza nga bapayoniya aba bulijjo!\n18. Agamu ku masomero agatendeka Abajulirwa ba Yakuwa era agabayamba okwongera okunywera mu by’omwoyo ge galiwa?\n18 Amasomero amalala, gamba ng’Essomero ly’Obuweereza bw’Obwakabaka, Essomero lya Bapayoniya, Essomero ly’Ababuulizi b’Obwakabaka, Essomero ly’Abalabirizi Abakyalira Ebibiina ne Bakyala Baabwe, n’Essomero ly’Abo Abali ku Bukiiko bw’Amatabi ne Bakyala Baabwe, gakoze kinene nnyo mu kutendeka abantu ba Yakuwa n’okubayamba okwongera okunywera mu by’omwoyo. Tewali kubuusabuusa nti Kabaka yeeyongera okutendeka abantu be!\n19. Kiki Ow’oluganda Charles Taze Russell kye yayogera ku mulimu gw’okubuulira, era ebigambo bye bituukiridde bitya?\n19 Kati wayise emyaka egisukka mu 100 bukya Obwakabaka bwa Katonda buteekebwawo. Kabaka waffe, Yesu Kristo, akyeyongera okututendeka. Bwe yali anaatera okufa mu 1916, Ow’oluganda Charles Taze Russell yakiraga nti omulimu gw’okubuulira gwali gujja kweyongera okugaziwa. Yagamba omu ku abo abaatambulanga naye nti: “Omulimu gukulaakulana ku sipiidi ya waggulu nnyo, era gujja kweyongera okukulaakulana kubanga omulimu ogw’okubuulira ‘enjiri y’obwakabaka’ mu nsi yonna gukyali munene.’” (Faith on the March, ekyawandiikibwa A. H. Macmillan, lup. 69) Ebigambo ebyo bituukiridde! Nga tuli basanyufu nnyo okuba nti Katonda ow’emirembe akyeyongera okutuwa byonna bye twetaaga okusobola okutuukiriza omulimu ogusingayo obulungi! Mu butuufu, Katonda atuwa “buli kintu ekirungi” okutuyamba okukola by’ayagala!\n^ lup. 2 Kya lwatu nti bangi ku abo abaaliwo ku olwo baafuuka Abakristaayo. Mu bbaluwa ye eri Abakkolinso, Pawulo yabayita “ab’oluganda abasukka mu bikumi bitaano.” Yagattako nti: “Abasinga obungi bakyaliwo naye abamu beebaka mu kufa.” Kirabika nti Pawulo n’Abakristaayo abalala abaaliwo mu kyasa ekyasooka baali bamanyi bangi ku abo abaaliwo nga Yesu awa ekiragiro ekyo.\nOMUNAALA GW'OMUKUUMI—OGW'OKUSOMA MU KIBIINA Noovemba 2015


Rebecca Kadaga alabudde abazadde ku mikutu gya TV egy'onoona abaana\nOMUKUBIRIZA w’olukiiko lwe ggwanga alabudde abazadde ku mboozi ezitasaana ze banyumiza mu baana ssaako n’okubatangira emikutu gya ttiivi egiraga katuuni ow’obuseegu.\nRebecca Kadaga asinzidde ku ssomero lya All Saints Junior School Namataba Mukono ku Luguudo lwe Jinja ku mukolo gw’okusabira abayizi ba P7 ssaako n’okuggulawo ekimu ki bizimbe by’essomero lino.\nKadaga ategeezezza nti abazadde bangi tebafuddeeyo kufuga ku zimu ku mboozi ezitasaanya nga bazinyumiza mu maaso ng’abaana ekiviriddeko abaana okwonooneka ku myaka emito\nYayongeddeko nti kyazuulwa nga waliwo Emikutu gya Ttiivi egiraga eby’obuseegu nga kino Palamenti yakikola n'eragira ekitongole kya UCC okuggyako emikutt egyo kuba abazadde abamu tebakimaanyi nti katuuni alagibwako aba wa buseegu.\nAgasseeko n’asaba bannayuganda abalina obusobozi okussaawo amatendekero agenjawulo nga kino kijja kuyambako Uganda okutandika okukola ebintu byayo.\nOkusabira abayizi kukulembeddwaamu Musenyere Richard Kayondo owa Lugazi Dio ng’ono ategeezezza nti abayizi 65 abagenda okutuula ebigezo nti yadde abasaabidde essaala naye balina okukimanya nti bwe baba tebaasoma bitabo essaala terina we bayambira.\nAsabye abazadde okufaayo okulung'amya abaana baabwe nga bazzeeyo mu luwummula kuba obudde obusinga babumala ku ssomero n’abasomesa Ate Ye Godfrey Banana nnanyini ssomero lino asabye abazadde okufaayo okulambula ng’abaana baabwe ku massomero nga kino kiyambako abaana okuddamu amaanyi.\nAgambye nti waliwo abazadde nga ye olutwala omwana ku ssomero naddala ery'ekisulo addamu okumujjukira ng’oluwumula lutuuse nga kino kiviriddeko abamu ku bayizi okuggwamu amaanyi ne batandika okwekubagiza.\nSteven Matovu omukulu we ssomero lino agambye nti essomero ly’akamalawo emyaka etaano ng’ebyenjigirizza mu kitundu kye Namataba kati bye yagaza .\nOmukolo guno gwetabiddwako abantu bangi okubadde Eng Kafeero Ssekitoleko omubaka wa Nakifuma ng’ono ategeezezza nti Namataba omwaka ogujja egenda kufulibwa Town Council kiyambe abatuuze okufuna ebyetaagisa mu bujjuvu okuli okubakolera enguudo n’ebirala


Okukuza olunaku lwa ba maama – abazadde balabuddwa obutasuulirira buvunanyizibwa bwabwe – CBS FM\nOkukuza olunaku lwa ba maama – abazadde balabuddwa obutasuulirira buvunanyizibwa bwabwe\nOlunaku lwa ba maama mu nsi yonna, lukuzibwa leero nga 08 May,buli mwaka, okujjukira n’okwefumiitiriza kwebyo ba maama byebayitamu mu kuzaala,okwola, okukuza n’okwagala abaana,amaka n’ensi yonna.\nAbantu balukuza mu ngeri eyenjawulo buli omu nga bwaba ayagadde,okusiima maama we nga mulamu oba okujjukira abo abaafa.\nOmukyala Anna Jarvis owe Philadephia yaasinga okujjukirwa ennyo, nti yeyaviirako olunaku luno olwa ba maama okufuuka olw’enkizo munsi yonna.\nAnna Jarvis yategeka omukolo ogw’okusabira maama we mu 1907, mu kanisa ya Andrews Methodist episcopal church e Grafton West Virginia.\nMu kusaba okwo, nnyina wa Anna Jarvis yayogerwako ebintu bingi byeyakolanga ng’akyali mulamu.\nMwebyo ebyamujjukirwako kwekuba nti teyakoma ku kwagala baana be bokka, wabula yafangayo nnyo eri ba maama abalala n’abakolamu ebibiina mwebaayitanga okukola ebintu ebyabakuumanga nga basanyufu,nga balina okwagala, n’okwekuuma nga balamu.\nEnsigo ezo ez’okwagala balinanga okuzisiga mu baana babwe.\nEkikolwa kya Anna Jarvis eky’okusabira nnyina kyasanyusa abantu bangi mu United of America, abantu nebatandika okwebaza ba maama babwe mu ngeri ezenjawulo n’okusabira ba maama abaafa.\nMu 1914 president Woodrow Wilson, olunaku lwa ba maama yalutongoza era nerutandika okukuzibwa mu America buli mwaka, awo nerusaasaanira ensi yonna.\nMinistry evunanyizibwa ku kikula ky’abantu wano mu Uganda erabudde abazadde ku bulabe bw’okusuulirira obuvunanyizibwa bwabwe mu nkuza y’abaana obudde nebabumalira ku kunoonya ensimbi n’okwegaggawaza.\nMinistry y’ekikula ky’abantu egamba nti ensangi zino abazadde obuvunanyizibwa bwokulabirira abaana babulekedde nnyo abakozi ababayambako ewaka, ekiviiriddeko abaana okukula omuwawa awatali kulungamizibwa kumala, tebalagiddwa mukwano gumala,so nga n’abazadde bakola ebikolwa eby’obukambwe ku baana.\nDr. Aggrey Kibenge, omuteesiteesi omukulu mu ministry y’ekikula ky’abantu agamba nti abakyala bangi ennaku zino abasinga bajjumbidde nnyo okunoonya ssente, nebasuulawo obuvunanyizibwa bw’okulabirira abaana mu maka.\nDr Kibenge agamba nti abakyala bangi obuvunanyizibwa bwabwe mu maka obwokufuuka bamuzza nganda nabwo babusuliridde, ekiviriddeko n’obutabanguko mu maka okweyongera.\nAwanjagidde abazadde abaami okwongera okukwasizaako abakyala okutereeza amaka.\nAgambye nti abaami bangi balagayizza mu kutuusa ebyetaago eri amaka, olwo abakyala nebasigaza akazito konna akokunoonya sente ate n’okukuza abaana.\nAbamu ku ba maama Cbs beyogeddeko banokoddeyo ebibasoomoza ensangi zino, nga bangi beeralikiridde lwabisale by’amasomero, okutulugunyizibwa mu maka,sente ezirabirira awaka ezimanyiddwa nga eza akameza ezitakyawera, endwadde nebirala.


Luganda - Urticaria day 2016 /var/www/vhosts/urticariaday.org/2016.urticariaday.org/site/modules/AllInOneMinify/lib/Less/Less.php on line 9386\nOLUNAKU LW’EBIROGOLOGO 2016: TEWEETEREBUKAMU!\nOmulundi ogw’okusatu ogw’olunaku lw’ebirogologo Nate lwakubaawo nga lumu, mukulukusabitungotungo (01/10/2016). Olunaku lw’ebirogologo olw’omwaka guno lutunuulidde kimu “Teweeterebukamu.”\nMu balwadde bangi, kitwala emyezi oba emyaka okusobola okuzuula obulwadde oba okufuna obujanjabi obutufu. Olunaku luno lugenderera okuzzaamu abalwadde b’ekilogologo essuubi/amaanyi mu kaseera kano akazibu obuteeterebukamu n’okuddamu okufuga obulamu bwabwe nga bayambibwako balwadde bannaabwe n’abasawo.\nKu ky’okuzzaamu abalala amaanyi! Wandiika engeri gyewasobola obuteeterebukamu, newankubadde okusoomoozebwa wekuli era ogabane n’obumanyirivu bwo/by’oyiseemu n’abalwadde bonna ku lunaku lw’ekirogologo luno. Tegeeza abalala wafuna otya okuyambibwa era wa obuyambi nabo basobole okukolwako ng’ekiwundu tekinnasamba ddagaka era nga tebanneecaawa.\nMu ngeri y’emu, olunaku luno mukisa munene okuyimusa okumanyisa ensonga y’ebirogologo eri abalwadde, amaka gaabwe, abasawo ab’eby’obufuzi, n’emikutu gy’empuliziganya n’ensi yonna. Twagala n’okwongeza emikisa gy’okusomesa abasawo baffe nabo bwebatyo basobole okufaayo okusingawo ku balwadde ate Nabalwadde bebirogologo basobole okweyagalira mu bulamu obulungi.\nFfe “baani”? “Yeffe”Ffenna! Abalwadde, abasawo, ebitongole, Nze naawe. Buli eyeetaba mu lunaku lw’ebirogologo 2016, kitundu eky’okuyungagana kw’ebirogologo.\nWeetaga akafaananyiko n’ebiguddewo okukakassa ky’otaddemu ku lunaku lw’ebirogologo 2016 n’obuwanguzi bw’alwo.\nOlunaku luwagiddwa GA²LEN era ne ba Unev, Abalwnirizi bekirwadde kye’birogologo (the urticaria network e.V.), ne ba daab e.V. n’ebitongole ebirala bingi mu nsi yonna ebirwanirira okutumbula embeera n’obujjanjabi abalwadde abalina ekyoka n’ebirogologo.


Otkrivenje 16 CRO - Okubikkulirwa 16 LCB\nEbibya Omusanvu ebirimu Obusungu bwa Katonda\n116:1 Kub 15:1Awo ne mpulira eddoboozi ery’omwanguka okuva mu Yeekaalu nga ligamba bamalayika omusanvu nti, “Mugende muyiwe ku nsi ebibya omusanvu ebirimu ekiruyi kya Katonda.” 216:2 a Kub 8:7 b Kuv 9:9-11 c Kub 13:15-17Malayika eyasooka n’ava mu Yeekaalu n’ayiwa ekibya kye ku nsi. Awo amabwa amazibu ne gajja ne gakwata buli muntu eyalina akabonero k’ekisolo na buli eyasinzanga ekifaananyi kyakyo.\n316:3 Kuv 7:17-21Malayika owookubiri n’ayiwa ekibya kye ku nnyanja, amazzi ne gafuuka ng’omusaayi gw’omuntu amaze ekiseera ekitono ng’afudde. Ebiramu byonna ebyali mu nnyanja ne bifa.\n416:4 a Kub 8:10 b Kuv 7:17-21Malayika owookusatu n’ayiwa ekibya kye ku migga ne ku nsulo z’amazzi, byonna ne bifuuka ng’omusaayi. 516:5 a Kub 15:3 b Kub 15:4 c Kub 1:4Ne mpulira malayika eyakola ku mazzi ng’ayogera nti,\n“Oli mutuukirivu, Ayi ggwe Omutukuvu,\naliwo era eyaliwo, kubanga bw’otyo bwe wasala omusango.\n616:6 Is 49:26Olw’okubanga baayiwa omusaayi gw’abatukuvu ne bannabbi,\nogwo gwe musaayi gw’obawadde okunywa.”\n716:7 a Kub 6:9 b Kub 15:3; 19:2Awo ne mpulira ekyoto ng’akyogera nti,\n“Weewaawo Mukama Katonda Ayinzabyonna,\nensala yo ya bwenkanya era ya mazima.”\n816:8 a Kub 8:12 b Kub 14:18Awo malayika owookuna n’ayiwa ekibya kye ku njuba, n’evaamu omuliro ne gwokya abantu. 916:9 a nny 11, 21 b Kub 2:21 c Kub 11:13Abantu ne bookebwa omuliro ogwagivaamu ne bavvoola erinnya lya Katonda Omuyinza w’ebibonyoobonyo ebyo, ne bateenenya okukyuka okuliwa ekitiibwa.\n1016:10 a Kub 13:2 b Kub 9:2Awo malayika owookutaano n’ayiwa ekibya kye ku ntebe ey’obufuzi bw’ekisolo, obwakabaka bwakyo ne bujjula ekizikiza. N’abo be kifuga nabo obulumi ne bubalumya obujiji, 1116:11 a nny 9, 21 b Kub 11:13 c Kub 11:2 d Kub 2:21ne bavvoola Katonda ow’eggulu olw’obulumi bwe baalimu, n’amabwa agaali gabaluma, naye ne bateenenya bikolwa byabwe ebibi.\n1216:12 a Kub 9:14 b Is 41:2Awo malayika ow’omukaaga n’ayiwa ekibya kye ku mugga omunene Fulaati ne gukalira, bakabaka ab’ebuvanjuba basobole okuyisaawo amaggye gaabwe. 1316:13 a Kub 12:3 b Kub 13:1 c Kub 19:20Ne ndaba emyoyo egitali mirongoofu esatu nga gifaanana ng’ebikere nga giva mu kamwa k’ogusota, n’ak’ekisolo, n’aka nnabbi ow’obulimba. 1416:14 a 1Ti 4:1 b Kub 17:14Abo be baddayimooni abakozi b’ebyamagero abateesa n’abafuzi bonna ab’oku nsi okukuŋŋaana okulwana ne Katonda Ayinzabyonna ku lunaku olw’olutalo.\n1516:15 Luk 12:37“Laba, nzija ng’omubbi! Alina omukisa oyo alindirira n’akuuma ekyambalo kye nga kiyonjo, era taliyita bwereere, si kulwa ng’aswala.”\n1616:16 a Kub 9:11 b 2Bk 23:29, 30Emyoyo egyo ne gibakuŋŋaanyiza mu kifo ekiyitibwa Magedoni mu Lwebbulaniya.\n1716:17 a Bef 2:2 b Kub 14:15 c Kub 11:15 d Kub 21:6Awo malayika ow’omusanvu n’ayiwa ebyali mu kibya kye mu bbanga. Eddoboozi ery’omwanguka ne liva mu Yeekaalu mu ntebe y’obwakabaka nga lyogera nti, “Kiwedde.” 1816:18 a Kub 4:5 b Kub 6:12 c Dan 12:1Awo ne walabika okumyansa kw’eggulu n’okubwatuka ne musisi ow’entiisa atabangawo ku nsi. 1916:19 a Kub 17:18 b Kub 18:5 c Kub 14:8 d Kub 14:10Ekibuga Babulooni ekikulu ne kyeyubuluzaamu ebitundu bisatu, n’ebibuga by’amawanga ne bigwa. Awo Babulooni ekikulu ne kijjukirwa mu maaso ga Katonda, era ne kiweebwa ekikompe ky’envinnyo eky’obukambwe bw’ekiruyi kya Katonda. 2016:20 Kub 6:14Buli kizinga ne kidduka era tewaali lusozi na lumu olwalabikako. 2116:21 a Kub 11:19 b Kuv 9:23-25N’omuzira ogw’amaanyi ne gugwa okuva mu ggulu, buli mpeke ng’obuzito bwayo buwera nga kilo amakumi ataano malamba ne gukuba abantu. Abantu ne bakolimira Katonda olw’ekibonyoobonyo ekyo eky’okukubibwa omuzira ogw’amaanyi era omuzito bwe gutyo.\nLCB : Okubikkulirwa 16


Bukedde Online - Ssentebe w'e Makindye akwatiddwa lwa kujingirira biwandiiko n'atunda ettaka\nSsentebe w'e Makindye akwatiddwa lwa kujingirira biwandiiko n'atunda ettaka\nAbafumbo bakubye omwana waabwe emiggo ne bamwettira\nPoliisi eyigga abasse omusajja ne bamusuul...\nSSENTEBE wa LC 1 Makindye akwatiddwa mu kibinja ky’abafere abajingirira ebiwandiiko ne batunda ettaka ly’abantu mu Kampala mu bukyamu.\nJuliet Mugerwa ne Kagimu wakati) nga bali ne Onyango ku CPS mu Kampala. EKIF: ERIA LUYIMBAZI\nBaasangiddwa nga baguzizza omugagga yiika nnamba gye batalinaako bwannannyini bwonna.\nKagimu Saava Mpologoma (ssentebe wa Nabisaalu zooni) yakwatiddwa wiiki ewedde ng’akulidde ekibinja ekyeyise nti be bannannyini ttaka erisangibwa e Mutundwe.\nKagimu azze aggalirwa ku misango egy’enjawulo nga yakwatibwa mu 2012 olw’okubulankanya ssente obukadde 900 bwe yali akulira ekibiina kya COWE.\nMu ntegeka y‘okutunda, Kagimu yeeyise musika wa mugenzi Jameson Kasozi eyali abeera e Jalamba mu Mawokota nga yalina ettaka ddene e Mutundwe zooni I.\nYafuna banne, abakyala basatu ne beeyita aba famire ne bawandiika ebbaluwa nga balaga nti famire yali etudde mu kyalo ne bamuwa obuyinza okuddukanya n’okutunda ettaka ly’omugenzi basobole okukulaakulanya ebifo ebirala.\nEttaka lino erisangibwa ku Plot 125 Block 34 ku bukadde 76, baabadde baliguzizza omugagga Gideon Kibirango era ng’abasasuddeko obukadde 25.\nKagimu yeeyita mannya g’omusika Henry Muwonge Kasozi ng’ali n’abaana b’omugenzi okuli Juliet Nassozi Kasozi ne Babirye Nassozi Kasozi.\nKagimu Mpologoma bino byonna yabikola akimanyi nti abaana b’omusika bonna baagenda ku kyeyo e Bungereza (London) ng’ettaka libadde likuumibwa mukozi.\nAbakulembeze omusangibwa ettaka, Kagimu yabategeeza nti ye nnannyini lye nga yali akomyeewo atunde ettaka lye.\nOmukozi n’abakulembeze abagaliko bwe bamubuuza yabaggyirayo ekiraamo nga kyogera ku ye.\nYabalaga ebbaluwa okuva mu kitongole ekikola ku nsonga z’abafu nga nakyo kyogera ku ye.\nKuno yagattako n’okubalaga amawulire kwe baalangira okusobola okufuna obuyinza nga nago googera ku ye.\nYannyonnyola aba LC nti baali bagoba kufuna kyapa kubanga ekikadde, omugenzi kyamubula.\nWano aba LC n’omukozi ku ttaka kwe kukakasa nti kituufu lirye. Kagimu yafuna omugagga Kibirango ne bamutegeeza nti be baana b’omugenzi abatuufu era ne bamulaga buli kiwandiiko ekikwata ku famire n’ekiraamo kyokka nga byonna bijingirire.\nYabasasulako obukadde 25 n’azimbamu n’ennyumba y’abakozi n’okutandika okulimamu. Entabwe kwe yava ye muliraanwa okwagala okusika ekikomera nga kifunza poloti y’omugagga gye yaakagula.\nAwo omu ku bamanyi famire n’atandika okubuuza ddala abaagenda e Bungereza baakomyewo batya ne batabalaba!\nWano we baavudde okubakubira essimu era omugagga agamba okugula ne bamutabukira.\nOmugagga baamulagirira abamanyi obulungi famire n’abanoonya era n’afuna essimu z’abali e Bungereza.\nAbaana abatuufu okuli Jameson Muwonge, James Kasozi ne Juliet Nassozi Kasozi abaabadde e Bungereza baakomyewo ne bategeeza omugagga nti baamufera kuba ne be yali akolaganye nabo tebabalinaako kakwate konna.\nOmwogezi wa poliisi mu Kampala n’emiriraano Patrick Onyango yagambye nti okubakwata baayitiddwa omugagga yennyini Kibirango amaleyo ssente zaabwe wabula bwe bazze n’abalaga obubbi bwe baakoze ne bakwatako babiri nga bwe bakyanoonya abalala.\nOnyango yagambye nti bavunaanibwa emisango egyenjawulo omuli okweyita kye batali, okujingirira ebiwandiiko, okutwala ssente mu makubo amakyamu n’okusaalimbira ku ttaka eritali lyabwe.\nWabula Kagimu byonna yabyegaanyi n’ategeeza nti ye tamanyi ku bya ttaka eryo nga baserikale be baabimuyingizaamu.\nSsenga wa Namanda asonze ku baayiiriddemuwala we asidi\nOmuzigu azingizza abafumbo mu mmotoka n'abayiira asidi\nEyayiirwa asidi omusajja eyamukwana n'agaana embeera esajjuse